hotchpotch/miracl-hf-unified huggingface dataset:
ซัมเมอร์สแลม
ซัมเมอร์สแลม (SummerSlam) เป็นศึกมวยปล้ำ ของ ดับเบิลยูดับเบิลยูอี โดยจัดขึ้นในเดือนสิงหาคม ซัมเมอร์สแลมกำเนิดขึ้นเป็นรายการ เพย์-เพอร์-วิว รายการที่ 3 ของ ดับเบิลยูดับเบิลยูอี โดยจักขึ้นครั้งแรกในปี 1988 จึงถูกเรียกให้เป็น 1 ใน Big Four ของ ดับเบิลยูดับเบิลยูอี ซึ่ง Big Four นั้นประกอบไปด้วย รอยัลรัมเบิล, เรสเซิลมาเนีย, ซัมเมอร์สแลม และ เซอร์ไวเวอร์ ซีรีส์
ซัมเมอร์สแลม ถูกจัดขึ้นเป็นครั้งแรกเมื่อ 29 สิงหาคม ค.ศ. 1988 ที่ เมดิสัน สแควร์ การ์เดน ใน นิวยอร์ก ซิตี้, นิวยอร์ก
ในช่วงทศวรรษปี 1980 สมาคมเวิลด์เรสต์ลิงเฟดดิเรชั่น ของวินซ์ แม็กแมน ได้แข่งขันในอุตสาหกรรมมวยปล้ำอาชีพหลักของจิมคร็อกเก็ตโปรโมชันส์ แม็กแมนได้จัดรายการเพย์-เพอร์-วิว เพื่อตอบโต้รายการเพย์-เพอร์-วิวของจิม คร็อกเก็ตที่ประสบความสำเร็จ สตาร์เคด ซึ่งเริ่มออกอากาศในปี ค.ศ. 1983 โดยสร้างสรรค์แฟรนไชส์ เรสเซิลเมเนีย ,หลังจากศึกเรสเซิลเมเนีย ครั้งที่ 3 เป็นต้นมาก็ได้ประสบความสำเร็จมากที่สุดในประวัติศาสตร์รายการเพย์-เพอร์-วิวของมวยปล้ำอาชีพ, แม็กแมนสร้างสรรค์แฟรนไชส์เซอร์ไวเวอร์ ซีรีส์ ซึ่งออกอากาศในวันเดียวกันกับ สตาร์เคด (1987) ในเดือนพฤศจิกายน ปี ค.ศ. 1987 หลังจากที่เอาชนะครอกเก็ตต์ในเรตติ้งรายการ แม็กแมนก็ได้สร้างสรรค์ รอยัลรัมเบิล ซึ่งออกอากาศครั้งแรกในช่องฟรีทีวี USA Network ในเดือนมกราคม ปี ค.ศ. 1988 ซึ่งได้บันทึกเรตติ้งของเครือข่ายที่มี 8 ล้านครัวเรือน จูนหาคลื่นเพื่อดูรายการ ,ในการตอบโต้นั้น คร็อกเก็ตก็ได้สร้างสรรค์รายการ Clash of the Champions ซึ่งออกอากาศพร้อมกันกับศึกเรสเซิลเมเนีย ครั้งที่ 4 ซึ่งปรากฏว่าเรสเซิลเมเนีย ครั้งที่ 4 มีรายการเรตติ้งสูงกว่า และหลังจากนั้นไม่นาน คร็อกเก็ต ถูกสั่งฟ้องล้มละลายและขายบริษัทของเขาให้กับเท็ด เทอร์เนอร์ ,ผู้ที่เปลี่ยนชื่อเป็นมาเป็นเวิลด์แชมเปี้ยนชิพเรสต์ลิง (WCW)
ในขณะที่ WWF ได้เปลี่ยนแทนที่การฉายแบบโทรทัศน์วงจรปิด พร้อมกับฉายรายการเพย์-เพอร์-วิว วินซ์ แม็กแมน ได้เพิ่มรายการเพย์-เพอร์-วิวอื่นๆ ที่ลงทุนจากความสำเร็จของรายการก่อนหน้านี้ของเขา นอกเหนือจาก เรสเซิลเมเนีย ที่จัดในเดือนมีนาคม ,รอยัลรัมเบิล ในเดือนมกราคม และเซอร์ไวเวอร์ ซีรีส์ ในเดือนพฤศจิกายน แม็กแมนยังได้สร้างสรรค์รายการในเดือนสิงหาคม ซึ่งชื่อว่า "ซัมเมอร์สแลม" เพื่อให้ WWF มีรายการเพย์-เพอร์-วิวที่ผูกขาดในการตลาด ,เทอร์เนอร์ ได้เริ่มต้นออกอากาศรายเดือน รายการเพย์-เพอร์-วิว WCW และทั้งสองบริษัทก็เริ่มต้นทำรายได้หลายร้อยล้านดอลลาร์เข้าบริษัท
ต่อมา "ซัมเมอร์สแลม" ก็ได้กลายเป็น 1 ในรายการที่ประสบความสำเร็จมากที่สุด และเป็น 1 ในรายการรายการเพย์-เพอร์-วิว Big Four ของเวิลด์เรสต์ลิงเฟดดิเรชั่น (ปัจจุบันเป็นชื่อ เวิลด์เรสต์ลิงเอ็นเตอร์เทนเมนต์ และล่าสุดเหลือเพียงชื่อ ดับเบิลยูดับเบิลยูอี) พร้อมกับรายการเรสเซิลเมเนีย ,เซอร์ไวเวอร์ ซีรีส์ และรอยัลรัมเบิล
ในศึกนี้จะทำการถ่ายทอดสด ในประเทศต่างๆ ทั่วโลก รวมทั้งในบางประเทศ จะนำออกอากาศในรูปแบบ เทป
พัค คยองริม
พัค คยอง ริม เป็นพิธีกรและดีเจชาวเกาหลีโดยเธอเกิดเมื่อวันที่ 8 ธันวาคม ค.ศ. 1978 (พ.ศ. 2521) ปัจจุบันอายุ30ปีเธอแต่งงานแล้วกับปาร์ค จุง ฮุน ที่โรงแรมชิลลาเมื่อวันที่ 15 กรกฎาคม ค.ศ. 2007 และเดือนกรกฎาคมปีที่แล้วเธอเพิ่งคลอดลูกคนแรก
เรนโบว์วอร์ริเออร์
เรนโบว์วอร์ริเออร์ (, นักรบสายรุ้ง) เป็นชื่อของเรือธงที่ใช้ในการรณรงค์ด้านสิ่งแวดล้อมของกรีนพีซ โดยใช้เดินทางไปทั่วโลก เพื่อรณรงค์ต่อต้านการทำลายสิ่งแวดล้อม ไม่ว่าจะเป็นการล่าปลาวาฬ โลมา แมวน้ำ การทิ้งกากนิวเคลียร์วอร์ริเออร์ หรือการทดลองอาวุธนิวเคลียร์
เรนโบว์วอร์ริเออร์ลำปัจจุบันเป็นลำที่สอง โดยลำแรกเป็นเรือประมงสัญชาติสกอตแลนด์ ชื่อ "Sir William Hardy" ต่อขึ้นในปี ค.ศ. 1955 กรีนพีซซื้อมาปรับปรุง เปลี่ยนชื่อเป็น "Rainbow Warrior" และใช้งานมาตั้งแต่ ค.ศ. 1978 จนกระทั่งจมลงเมื่อวันที่ 10 กรกฎาคม ค.ศ. 1985 ที่ท่าเรือออกแลนด์ นิวซีแลนด์ จากการก่อวินาศกรรมโดยสายลับหน่วยอำนวยการความมั่นคงภายนอก (DGSE) ของฝรั่งเศส ระหว่างการเดินทางไปขัดขวางการทดลองอาวุธนิวเคลียร์ของฝรั่งเศส ที่เกาะปะการังโมรูโรอา โดยมีผู้เสียชีวิตไปพร้อมกับเรือ คือฟืร์นังดู ปือไรรา ช่างภาพชาวดัตช์
เรนโบว์วอร์ริเออร์ลำปัจจุบัน เป็นเรือใบสามเสาติดเครื่องยนต์ สัญชาติดัตช์ ชื่อ "Grampian Fame" ต่อขึ้นในปี ค.ศ. 1957 กรีนพีซได้นำมาปรับปรุง และเปลี่ยนชื่อใหม่ เริ่มทำการตั้งแต่วันที่ 10 กรกฎาคม ค.ศ. 1989 ในวันครบรอบ 4 ปี การอัปปางของเรนโบว์วอร์ริเออร์ลำแรก
ชื่อเรนโบว์วอร์ริเออร์ มาจากชื่อหนังสือที่ตีพิมพ์ในปี ค.ศ. 1962 ชื่อ "Warriors of the Rainbow" โดย William Willoya เกี่ยวกับตำนานผู้พิทักษ์ ของชาวพื้นเมืองอเมริกัน โดยมีคำกล่าวที่มีชื่อเสียงของชีฟ ซีแอตเทิล (ค.ศ. 1786 – 1866) อดีตหัวหน้าเผ่าอินเดียนแดง ว่า
เรืออีกสองลำของกรีนพีซ มีชื่อว่า อาร์กติกซันไรซ์ (MV Arctic Sunrise) เดิมเป็นเรือล่าแมวน้ำของนอร์เวย์ ชื่อ "Polarbjorn" (หมีขั้วโลก) และ เอสเพอรันซา (MV Esperanza) เดิมเป็นเรือดับเพลิงของรัสเซีย ชื่อ "Echo Fighter"
สนามแม่เหล็กของโลก
สนามแม่เหล็กของโลก The Earth’s magnetic field (และสนามแม่เหล็กพื้นผิว) เป็นแม่เหล็กสองขั้วชนิดหนึ่ง ซึ่งมีขั้วด้านหนึ่งอยู่ใกล้ตำแหน่งขั้วโลกเหนือ (ดู ขั้วแม่เหล็กเหนือ) และขั้วอีกด้านหนึ่งอยู่ใกล้ตำแหน่งขั้วโลกใต้ (ดู ขั้วแม่เหล็กใต้) เส้นที่เชื่อมระหว่างขั้วแม่เหล็กทั้งสองด้านมีความเอียงประมาณ 11.3° กับแกนการหมุนของโลก สาเหตุของการเกิดสนามแม่เหล็กให้ดูในทฤษฎีไดนาโม (dynamo theory)
สนามแม่เหล็กนี้แผ่ออกไปไม่มีที่สิ้นสุด แม้จะมีความเข้มสนามอ่อนลงเรื่อยๆ เมื่ออยู่ห่างจากแหล่งกำเนิด ขอบเขตสนามแม่เหล็กของโลกแผ่ออกไปครอบคลุมเนื้อที่หลายหมื่นกิโลเมตรในห้วงอวกาศ มีชื่อเรียกว่า แมกนีโตสเฟียร์
สนามแม่เหล็กโลกเป็นรูปทรงรีไม่สมมาตร อิทธิพลของลมสุริยะทำให้ด้านที่อยู่ใกล้ดวงอาทิตย์มีความกว้างน้อยกว่าด้านตรงข้ามดวงอาทิตย์ สนามแม่เหล็กโลกไม่ใช่สิ่งคงที่ แต่มีการเปลี่ยนแปลงความเข้ม และมีการสลับขั้วเหนือ-ใต้ในช่วงเวลาห่าง ตั้งแต่หลายหมื่นปีไปจนถึงหลายล้านปี โดยมีค่าเฉลี่ยประมาณ 250,000 ปี ในปัจจุบันสนามแม่เหล็กโลกอยู่ในช่วงที่มีกำลังอ่อน สนามแม่เหล็กโลกเป็นสิ่งที่จำเป็นที่เอื้ออำนวยในการดำรงชีวิต หากปราศจากสนามแม่เหล็กโลกแล้ว อนุภาคพลังงานสูงจากดวงอาทิตย์และอวกาศ จะพุ่งชนพื้นผิวโลก ทำให้สิ่งมีชีวิตไม่สามารถดำรงอยู่ได้
จากผลการศึกษาการไหลเวียนของหินบะซอลต์เหลวผ่านใต้พิภพ มีทฤษฎีว่าขั้วแม่เหล็กของโลกสามารถมีการกลับขั้ว โดยมีช่วงระยะห่างตั้งแต่หลายหมื่นปีไปจนถึงหลายล้านปี โดยที่มีค่าเฉลี่ยอยู่ที่ประมาณ 250,000 ปี ปรากฏการณ์กลับขั้วครั้งล่าสุดเรียกชื่อว่า Brunhes-Matuyama reversal เชื่อว่าได้เกิดขึ้นเมื่อประมาณ 780,000 ปีมาแล้ว
ยังไม่มีทฤษฎีใดสามารถอธิบายได้แน่ชัดว่าการกลับขั้วของสนามแม่เหล็กโลกเกิดขึ้นเนื่องจากอะไร นักวิทยาศาสตร์บางส่วนได้สร้างแบบจำลองแกนโลกขึ้นโดยที่ภายในสนามแม่เหล็กเป็นแบบ quasi-stable และขั้วแม่เหล็กสามารถเปลี่ยนข้างเองได้จากขั้วหนึ่งไปยังอีกขั้วหนึ่งเมื่อเวลาผ่านไปหลายหมื่นปี นักวิทยาศาสตร์อีกส่วนหนึ่งเสนอว่าการเปลี่ยนขั้วแม่เหล็กนี้ไม่ได้เกิดขึ้นเอง แต่น่าจะมีการกระตุ้นจากภายนอกเช่นจากการถูกดาวหางพุ่งชน และทำให้เกิดการ "restart" โดยขั้วแม่เหล็กด้าน "เหนือ" อาจจะชี้ไปทางเหนือหรือใต้ก็ได้ ปรากฏการณ์ภายนอกนี้ไม่น่าจะสร้างให้เกิดการเปลี่ยนขั้วแม่เหล็กแบบเป็นวงรอบได้ เมื่อพิจารณาจากอายุของแอ่งปะทะเทียบกับช่วงเวลาการกลับขั้วที่ศึกษาได้
การศึกษาการไหลเวียนของลาวาที่ภูเขาสตีนส์ รัฐโอรีกอน บ่งชี้ว่าสนามแม่เหล็กเคยมีการเปลี่ยนแปลงไปในอัตรา 6 องศาต่อวันในประวัติศาสตร์ของโลก ซึ่งเป็นการท้าทายที่สำคัญในการทำความเข้าใจเกี่ยวกับสาเหตุของการเปลี่ยนขั้วแม่เหล็กของโลก
โอเวชั่น
ดิ โอเวชั่น () หรือ "โอเวชั่น" เป็นวงดนตรีไทยยุค 80 มีผลงานในช่วง พ.ศ. 2525 - 2531 กับสังกัดนิธิทัศน์ โปรโมชั่น และในช่วง พ.ศ. 2532 - 2535 กับสังกัดโปรมีเดียมาร์ท
อัลบั้มแรกของวงได้ออกวางแผงเมื่อปี พ.ศ. 2525 ในชื่อว่า "รักและคิดถึง" ต่อมาในปี พ.ศ. 2528 ทางวงก็ได้รับ ขาว ไวยวุฒิ สกุลทรัพย์ไพศาล พี่ชายแท้ๆของ วิรุฬ สกุลทรัพย์ไพศาล หรือ "ดำ ฟอร์เอฟเวอร์" ซึ่งได้รับการคัดเลือกให้เป็นนักร้องนำคนใหม่ของวงคู่กับ "เอ๋ พัชรา" นักร้องประจำวงเพื่อสร้างความแปลกใหม่ให้กับวง โดยในปีนั้นทางวงได้ออกอัลบั้มชุดที่ 4 ในชื่อว่า "รักข้ามขอบฟ้า" มีเพลงดังคือ รักข้ามขอบฟ้า
ในปี พ.ศ. 2529 ดิ โอเวชั่น ได้ออกอัลบั้มชุดที่ 5 ในชื่อว่า "รักไม่รู้จบ" โดยถือเป็นอัลบั้มชุดสุดท้าย ของเอ๋ พัชรา กับ ดิ โอเวชั่น เพราะหลังจากแรงโปรโมตอัลบั้มได้ซาลงไป ทางต้นสังกัดอย่างนิธิทัศน์ก็เห็นว่าพัชรานั้นไม่เหมาะกับเพลงเร็ว เพราะแนวเสียงของเธอนั้นเหมาะกับเพลงช้ามากกว่าจึงได้ให้เธอแยกออกมาทำอัลบั้มเดี่ยว ทางวงจึงต้องหานักร้องหญิงคนใหม่มาแทนพัชรา
หลังจากเอ๋ พัชรา แวงวรรณ ได้ออกจากวงไป ทางวงจึงได้เปิดรับนักร้องนำฝ่ายหญิงคนใหม่ซึ่งขาว ไวยวุฒิ มือคีย์บอร์ดและนักร้องนำฝ่ายชาย ได้ชักชวนก้อย พรพิมล ธรรมสาร เพื่อนสนิทให้เข้ามาเทสต์เสียงที่บริษัทนิธิทัศน์ ซอยชินเขต ปรากฏว่าก้อยเทสต์เสียงผ่านจึงได้รับเลือกให้เป็น 
นักร้องนำฝ่ายหญิงคนใหม่ หลังจากนั้นเมื่อได้นักร้องนำคนใหม่แล้วทางวงจึงเริ่มทำอัลบั้มชุดที่ 6 ออกวางแผงในปี พ.ศ. 2530 โดยใช้ชื่อว่า "เริ่มวัยรัก" โดยมีเพลงดังได้แก่ "สายเกินไป", "แหวนแลกใจ", "หลงรักเธอ" และในอัลบั้มนี้นอกจากเปลี่ยนนักร้องนำแล้วยังเปลี่ยนมือกลองอีกด้วยคือ ชัย อวยชัย ประคองศิลป์
ในปี พ.ศ. 2531 ดิ โอเวชั่นก็ได้ออกอัลบั้มชุดที่ 7 ในชื่อว่า "ไม่มีวันนั้นอีกแล้ว" โดยมีเพลงดังประจำอัลบั้มคือ ไม่มีวันนั้นอีกแล้ว หลังจากนี้ ทางต้นสังกัดก็ได้แยก ก้อย พรพิมล ออกมาทำอัลบั้มเดี่ยว ทำให้วง ดิ โอเวชั่น ที่กำลังจะหมดสัญญากับนิธิทัศน์ไม่มีนักร้องนำฝ่ายหญิง และเมื่อหมดสัญญาแล้วจึงย้ายไปสังกัดโปรมีเดียมาร์ท
ในปี พ.ศ. 2532 เมื่อ ดิ โอเวชั่น ได้หมดสัญญากับบริษัทนิธิทัศน์ ดิ โอเวชั่น จึงย้ายเข้าสังกัดโปรมีเดียมาร์ทซึ่งมีอดีตผู้บริหารนิธิทัศน์เป็นเจ้าของ ปูเป้ พนิดดา นิลรัตน์ ณ อยุธยา ได้มาเป็นนักร้องนำหญิงคนที่สามของวงและได้ออกอัลบั้มกับ ดิ โอเวชั่น ในอัลบั้มชุดที่ 8 ในชื่ออัลบั้มชุด "สุดท้ายคือฉัน" เบิ้ม ชรินทร์ สุวรรณรักษ์ ซึ่งเป็นหัวหน้าวง ได้ทำหน้าที่ร้องนำด้วย
หลังจากออกอัลบั้มชุด "สุดท้ายคือฉัน" ปูเป้ พนิดดา ก็ได้ออกจากวงไป ทำให้ทางวงไม่มีนักร้องนำฝ่ายหญิง อัลบั้มชุด "ผู้ชายล้วนๆ" ซึ่งเป็นอัลบั้มชุดที่ 9 จึงมีแต่สมาชิกวงที่เป็นผู้ชายทั้งหมด จนกระทั่งได้นุช นงนุช ชื่นกระจ่าง เป็นนักร้องนำฝ่ายหญิงคนสุดท้ายของวงในอัลบั้ม "ตำรารัก" และ "โอเวชั่น 212" แต่ไม่ประสบความสำเร็จ ความนิยมของวงก็เริ่มแผ่วลง จึงประกาศแยกวงในที่สุด
อดีตสมาชิกวงโอเวชั่น และก้อย พรพิมล ธรรมสาร ซึ่งปัจจุบันเป็นสมาชิกสภาผู้แทนราษฎร จังหวัดปทุมธานี ร่วมกับนักร้องในค่ายนิธิทัศน์ได้ร่วมกันทุ่มทุนจัดการแสดงคอนเสิร์ตครั้งใหญ่ เพื่อแสดงความอาลัยแด่ "เอ๋ พัชรา แวงวรรณ" โดยจัดแสดงคอนเสิร์ตหลังจากสวดพระอภิธรรมเสร็จแล้ว ในทุกคืนวันที่ 3 - 10 พฤศจิกายน พ.ศ. 2555 โดยนอกจากการแสดงคอนเสิร์ตแล้ว ยังมีการนำซีดีผลงานเพลงของวงโอเวชั่น และผลงานอัลบั้มเดี่ยวของเอ๋มาจัดจำหน่ายให้แฟนเพลงอีกด้วย โดยรายได้ทั้งหมดจากการจำหน่าย นำไปใช้ในการจัดการงานศพ และรายได้ส่วนที่เหลือก็นำไปมอบให้กับพ่อแม่ของเอ๋ พัชรา แวงวรรณ
ชีซ่า.คอม
ชีซ่าดอตคอม () ก่อตั้งเมื่อ พ.ศ. 2550 พร้อมกับการเปิดตัวค่ายกามิกาเซ่ โดย URL คือ www.zheza.com โดยมีผู้เข้าชมต่อวันประมาณ 60,000 - 70,000 คน/วัน
ชีซ่าดอตคอม เป็นเว็บไซต์ที่ทางบริษัทอาร์เอสจัดตั้งขึ้น โดยมีเป้าหมายในเบื้องต้นคือให้ศูนย์รวมของกลุ่มวัยรุ่น โดยเน้นไปที่กลุ่มเด็กผู้หญิงมัธยมต้น เพื่อให้ทำกิจกรรมสอดรับกับการเปิดตัวค่ายเพลงสำหรับวัยรุ่นอย่าง กามิกาเซ่ ไปพร้อม ๆ กัน ซึ่งได้รับการตอบรับที่ดีจนทำให้มีการพัฒนาเนื้อหาและรูปแบบของเว็บไซต์ตามความต้องการของผู้เล่นเพิ่มขึ้นเรื่อย ๆ เช่น การเปิดตัวเกมส์ออนไลน์ "ชีซ่าไฟท์ติ้ง", การปรับรูปแบบเว็บตามกระแสของ Social Network ในนาม "มายชีซ่า" และการเข้าสู่กระแสของโลกสังคมเสมือนจริงใน "ชีซ่าเวิลด์"
จากความสำเร็จในการทำกิจกรรมร่วมกับค่ายเพลงกามิกาเซ่ ทำให้ผู้บริหารของเว็บไซต์มีความคิดที่จะเปิดค่ายเพลงในนามของชีซ่าขึ้นมาเอง เพื่อเป็นการเปิดโอกาสให้กลุ่มผู้ใช้ของชีซ่าได้มีโอกาสนำเสนอผลงานในแนวทางของเว็บไซต์เอง จึงได้มีการเตรียมที่จะเปิดค่ายเพลง "ชีซ่า เรคคอร์ด" ขึ้นในปี 2552 โดยมีศิลปินที่รอเปิดตัวพร้อมกับค่ายในตอนนี้ 4 กลุ่ม คือ "ลินนา ลี" (สาวน้อย Handmade), "Simon" (The Rapper), ทอมหล่อ "ซี" และ แก๊งกระเทยมหัศจรรย์ "Wonder Gay"
ดาวบริวารดาวเคราะห์น้อย
ดาวบริวารดาวเคราะห์น้อย คือดาวเคราะห์น้อยที่โคจรไปรอบๆ ดาวเคราะห์น้อยดวงอื่นในลักษณะของดาวบริวาร เชื่อกันว่ามีดาวเคราะห์น้อยจำนวนมากที่มีดาวบริวารของตัวเอง และบางทีอาจมีขนาดพอๆ กันด้วย การค้นพบดาวบริวารดาวเคราะห์น้อย (หรือบางครั้งคือวัตถุคู่) มีความสำคัญเนื่องจากการที่สามารถระบุวงโคจรของพวกมันได้จะทำให้สามารถประเมินมวลและความหนาแน่น ซึ่งนำไปสู่การศึกษาคุณสมบัติทางกายภาพอื่นๆ ที่ไม่อาจทำได้ในทางปฏิบัติ
บทความนี้หมายรวมถึงดาวบริวารของวัตถุพ้นดาวเนปจูนด้วย
สินเจริญเชิญแขก
สินเจริญเชิญแขก เป็นรายการที่ออกอากาศทางช่อง ทรู อินไซด์ โดยมี สินเจริญ บราเธอร์ส เป็นผู้ดำเนินรายการ รายการนี้จะนำแขกรับเชิญทั้ง ดารานักแสดง มาพูดคุยกันในแบบสบาย ๆ สถานที่ที่ใช้ในการถ่ายทำรายการนี้คือบ้านสินเจริญ รายการนี้ออกอากาศครั้งเมื่อเดือน กรกฎาคม พ.ศ. 2548
จุดหมายปลายทางของการบินไทย
ในวันที่ 16 พฤศจิกายน พ.ศ. 2560 การบินไทย ได้ให้บริการการบินไปยังท่าอากาศยานทั้งหมด 64 แห่ง ใน 35 ประเทศ (รวมท่าอากาศยานสุวรรณภูมิและประเทศไทย) ครอบคลุม 3 ทวีป ดังรายการต่อไปนี้ โดยมีท่าอากาศยานนานาชาติเวียนนา เมืองเวียนนา เป็นท่าอากาศยานที่ 64 ที่ทำการบินไทยทำการบินประจำ
ในปี พ.ศ. 2560 เมื่อรวมเที่ยวบินที่ทำการบินช่วงพิธีฮัจญ์ การบินไทย ได้ให้บริการการบินไปยังท่าอากาศยานทั้งหมด 66 แห่ง ใน 36 ประเทศ (รวมท่าอากาศยานสุวรรณภูมิและประเทศไทย) ครอบคลุม 3 ทวีป โดยในปีดังกล่าวการบินไทยเปิด เที่ยวบินจากท่าอากาศยานสุวรรณภูมิไปเจดดาห์ 3 เที่ยวบิน และไปอัลมะดีนะฮ์ 1 เที่ยวบิน ซึ่งให้บริการเส้นทางบินดังกล่าวเป็นครั้งแรก ในประวัติศาสตร์การบินของการบินไทย
ภาษากวางตุ้งมาตรฐาน
ภาษากวางตุ้งมาตรฐาน หรือ สำเนียงกวางเจา คือสำเนียงของภาษากวางตุ้งที่เป็นที่ยอมรับให้เป็นสำเนียงมาตรฐาน ใช้เป็นภาษาราชการที่พูดกันในฮ่องกงและมาเก๊า ทั้งในรัฐบาลและการเรียนการสอนในโรงเรียน ภาษานี้เป็นภาษาประจำถิ่นของเมืองกวางเจา มณฑลกวางตุ้ง และบริเวณโดยรอบทางตอนใต้ของประเทศจีน
ภาษากวางตุ้งมาตรฐานสามารถประสมต้นพยางค์ (พยัญชนะต้น) กับท้ายพยางค์ (สระและพยัญชนะสะกด) ได้ประมาณ 630 เสียง โดยไม่นับเสียงวรรณยุกต์
นักภาษาศาสตร์บางท่านจัดว่า และ เป็นส่วนหนึ่งของท้ายพยางค์ซึ่งมากับเสียงสระ และ ตามลำดับ เหมือนกับภาษาจีนกลาง บางท่านก็วิเคราะห์ว่า มาจากเสียงสระ เมื่อพยางค์นั้นไม่มีเสียงของพยัญชนะต้น
ในกลุ่มเสียงฐานฟันหรือปุ่มเหงือกสามารถเปลี่ยนแปรไปได้ กับ จะอยู่ที่ฐานฟัน ในขณะที่ , , ซึ่งออกเสียงที่ฐานปุ่มเหงือก.
ผู้ที่พูดภาษากวางตุ้งมาตรฐานบางคนไม่สามารถแยกแยะความแตกต่างระหว่าง กับ โดยจะออกเสียงเป็น และระหว่าง กับหน่วยเสียงว่าง ซึ่งก็จะออกเสียงแต่หน่วยเสียงว่าง
และพยางค์นาสิกอีก 2 พยางค์ได้แก่ (ทำปาก ม แล้วเปล่งเสียง), (ทำปาก ง แล้วเปล่งเสียง)
เสียงวรรณยุกต์ในภาษากวางตุ้งมาตรฐานมี 6 เสียง ถึงแม้ว่าการเรียนการสอนดั้งเดิมสอนว่ามี 9 เสียง แต่ก็มี 3 เสียงที่ซ้ำกัน ซึ่งขึ้นอยู่กับว่าพยางค์นั้นเป็นพยางค์เปิด (คำเป็น) หรือพยางค์ปิด (คำตาย)
การควงปากกา
การควงปากกา คือการนำปากกามาเล่นในรูปแบบที่เรียกว่าการควง โดยใช้นิ้วทั้ง 5 หรือบางครั้งอาจจะใช้ทั้งสองมือ การควงปากกาถือเป็นการเล่นที่นิยมมาก สามารถเรียกความสนใจให้ผู้อื่นได้มาก จึงมีการจัดการแข่งขันขึ้น โดยสามารถคิดท่าควงใหม่ ๆ ได้
การควงปากกานั้นเกิดขึ้นจากหลากหลายมุมทั่วโลก ไม่ว่าจะเป็น เกาหลี ญี่ปุ่น จีน อังกฤษ หรือแม้กระทั่งในประเทศไทย ภายใต้ชื่อ"Thaispinner"
ปากกาที่ใช้ในการเล่นควงปากกานั้น ต้องผ่านการปรับแต่งเพื่อให้ได้น้ำหนักที่สมดุล ความยาวที่พอเหมาะคือ 18-22 เซนติเมตร หรือคืบนึงของผู้เล่น โดยการนำชิ้นส่วนจากปากการุ่นอื่นๆหลายๆรุ่นมาประกอบเข้าด้วยกัน เรียกการปรับแต่งนี้ว่า "Modify" หรือเรียกย่อๆว่า Mod ซึ่งปากกาที่ผ่านการปรับแต่งแล้วจะเรียกว่า"Mod Pen"
ในวงการการควงปากกาจะเรียกท่าต่างๆของการควงปากกาว่า "Trick" และเมื่อนำทริคหลายๆทริคมาควงต่อกันจะเรียกการควงนั้นว่า "Combo"
โดยใช้ทริคต่างๆเช่น thumbaround,sonic,twisted sonic,fingerpass,backaround ฯลฯ
แต่ท่าที่ฮิตในการแข่งขันมี5ทริคคือ fingerpass,fingerlass thumaround reverse,ฺbackaround,twisted sonic, backaround reverse
ในการแข่งขันหรือที่เรียกว่า"Battle"นั้นผู้เข้าแข่งขันจะต้องควงปากกาผ่านกล้องหรือเว็บแคม ซึ่งในการแข่งขันนั้นจะต้องควงเพียงการComboเท่านั้น หรืออาจจะมีแข่งขันกันสดๆคือการแข่งขันแบบพบปะกัน
อลิสัน เคราส์
อลิสัน เคราส์ () เกิดเมื่อวันที่ 23 กรกฎาคม ค.ศ. 1971 ที่เดคาเตอร์ รัฐอิลลินอยส์ เป็นนักร้องเพลง bluegrass และนักไวโอลีนชาวอเมริกัน เธอหมั่นฝึกซ้อมดนตรีมาตั้งแต่วัยเด็ก และชนะการแข่งขันดนตรีท้องถิ่นเมื่ออายุ 10 ปี และเริ่มบันทึกเสียงของเธอลงในแผ่นเสียงครั้งแรกเมื่ออายุ 14 ปี ต่อมาเธอลงนามในสัญญากับบริษัท Rounder Records ในปี ค.ศ. 1985 และออกอั้ลบั้มเดี่ยวครั้งแรกในปี ค.ศ. 1987 ต่อมาเธอถูกชวนเข้าวงดนตรี และออกอัลบั้มในชื่อวงว่า Alison Krauss + Union Station (AKUS) ในปี ค.ศ. 1989
เธอมีทั้งหมด 11 อัลบั้ม ปรากฏอยู่ในแผ่นบันทึกเสียงจำนวนมาก และแผ่นเสียงของเธอก็มีความนิยมอย่างมาก และยังช่วยให้ดนตรีสไตล์ bluegrass กลับมาเป็นที่นิยมในสหรัฐฯอีกครั้ง เธอได้รับรางวัลแกรมมี่ จากเสียงเพลงใน O Brother, Where Art Thou? และเสียงเพลงในภาพยนตร์เรื่อง วิบากรัก สมรภูมิรบ ในงานประกาศผลรางวัลออสการ์ ครั้งที่ 76 ทำให้เธอเป็นศิลปินหญิงที่ได้รับรางแกรมมี่มากที่สุดถึง 26 ครั้ง และมากที่สุดในบรรดาศิลปินทั้งหมดในประวัติศาสตร์ของแกรมมี่
อีสต์ 17
อีสต์ 17 ( ต่อมาเปลี่ยนชื่อเป็น อี-17 ()) เป็นวงป็อป บอยแบนด์อังกฤษ ก่อตั้งวงในปี 1992
ชื่อของวงมาจากรหัสไปรษณีย์ของวอลแธมสตาว บริเวณลอนดอน ระหว่าง อีสต์เอนด์ และเอสเซกซ์ พวกเขามีซิงเกิลฮิตที่ติดท็อป 20 จำนวน 18 ซิงเกิล และติดชาร์ทอัลบั้มท็อป 10 จำนวน 4 อัลบั้ม และเป็นวงที่โด่งดังพอกับเทคแดท ในสหราชอาณาจักร และในบางส่วนของโลกในช่วงกลางทศวรรษ 1990 แนวเพลงของพวกเขาบางครั้งจะมีการแร็ปในเพลงป็อป อย่างเช่น "House of Love", "Steam" และ "Let It Rain" โดยมีผู้เขียนเพลงหลักอย่าง โทนี มอร์ทิเมอร์
คัมภีร์ฮีบรู
คัมภีร์ฮีบรู (; ) หมายถึง คัมภีร์ทานัค (; ) ซึ่งเป็นชุดคัมภีร์ในศาสนายูดาห์ และเป็นที่มาของคัมภีร์ไบเบิลภาคพันธสัญญาเดิมของศาสนาคริสต์ด้วย คัมภีร์นี้ส่วนใหญ่บันทึกเป็นภาษาฮีบรูไบเบิล บางส่วนเป็นภาษาแอราเมอิกไบเบิล (เช่น หนังสือดาเนียล หนังสือเอสรา เป็นต้น) ซึ่งคัมภีร์ฮีบรูนี้มีหนังสือทั้งสิ้น 24 เล่ม
สารบบของคัมภีร์ฮีบรูที่ใช้ในปัจจุบันสอดคล้องกับคัมภีร์ไบเบิลภาคพันธสัญญาเดิมของนิกายโปรเตสแตนต์ แต่ไม่ตรงกับของนิกายโรมันคาทอลิกและอีสเทิร์นออร์ทอดอกซ์ ซึ่งได้เพิ่ม "คัมภีร์อธิกธรรม" และ "Anagignoskomena" เข้ามา ความหมายของคัมภีร์ฮีบรูจึงไม่เกี่ยวกับชื่อ จำนวน และลำดับหนังสือ ต่างจากสารบบคัมภีร์ไบเบิลที่ศาสนาคริสต์จัดระบบขึ้นในยุคหลัง
บันไดของยาโคบ
บันไดเจค็อป (ภาษาอังกฤษ: Jacob’s Ladder) เป็นบันไดขึ้นสวรรค์ที่บรรยายในพระธรรมปฐมกาลเมื่อเจคอปมีมโนทัศน์ระหว่างที่หนีจากพี่ชายเอเซาลูกของไอแซ็ค
คำบรรยายของบันไดเจค็อปในพระธรรมปฐมกาล (28:11-19):
เจค็อปเดินทางจากเบียร์ชีบา (Beersheba) ไปทางฮาราน (Haran) เจค็อปมาถึงที่ที่พักอยู่คืนหนึ่งเพราะพระอาทิตย์ตก หยิบหินก้อนหนึ่งจากที่นั้น เอาหินวางใต้หัวและนอนหลับ พอหลับก็ฝันถึงบันไดที่วางอยู่บนโลก, และด้านบนไปถึงสวรรค์; และพระเจ้าช่วย, เทวดาแห่งพระเจ้าต่างก็เดินขึ้นและลงจากบันได! และพระเจ้าช่วย, พระเยโฮวาห์ ยืนเหนือบันไดและกล่าวว่า, “ข้าคือพระเจ้า, พระเจ้าของเอบราฮัมพ่อของเจ้าและพระเจ้าของไอแซ็ค; ดินแดนที่เจ้านอนอยู่ ข้าจะให้แก่เจ้าและผู้สืบเชื้อสายจากเจ้า; และผู้สืบเชื้อสายจากเจ้าจะเป็นเหมือนฝุ่นของโลก, และเจ้าจะเผยแพร่ไปดินแดนต่างๆ ทางตะวันตก และทางตะวันออก และทางเหนือ และทางใต้; และโดยเจ้าและผู้สืบเชื้อสายจากเจ้าจะได้รับพรต่อครอบครัว ให้เจ้ารู้ว่า, ข้าจะอยู่กับเจ้า, และจะปกปักษ์รักษาเจ้าไม่ว่าจะเป็นที่ใด และจะนำเจ้ากลับมายังดินแดนแห่งนี้; เพราะข้าจะไม้ทิ้งเจ้าจนกว่าข้าจะได้ทำในสิ่งที่ข้าได้พูดกับเจ้า” พอตรัสเสร็จเจค็อปก็ตื่นและกล่าวว่า “พระเจ้าต้องอยู่ที่นี่แน่; และข้าไม่รู้เช่นนั้น” เจค็อปก็ตื่นตระหนกและกล่าวว่า “ที่นี่ต้องไม่ใช่อะไรนอกจากที่ประทับของพระเจ้า, และที่นี่คือประตูสวรรค์”
หลังจากนั้นเจค็อปก็ตั้งชื่อที่ตรงนั้นว่า “เบเธล” (Bethel ที่แปลว่า “House of El” หรือ “ที่ประทับของพระเจ้า”) ชื่อ “ที่ประทับของพระเจ้า” และ “ประตูสวรรค์” เป็นนัยหมายถึงวัดแห่งเยรุซาเล็ม (Temple in Jerusalem) ซึ่งได้รับการสร้างต่อมา ณ ที่นั้น
วิลเลียม โฮลแมน ฮันท์
วิลเลียม โฮลแมน ฮันท์ (ภาษาอังกฤษ: William Holman Hunt) (2 เมษายน ค.ศ. 1827 - 7 กันยายน ค.ศ. 1910) เป็นจิตรกรชาวอังกฤษ และหนึ่งในผู้ก่อตั้งกลุ่มพรีราฟาเอลไลท์ของคริสต์ศตวรรษที่ 19 ผู้มีความเชี่ยวชาญทางการเขียนจิตรกรรมสีน้ำมัน
วิลเลียม โฮลแมน ฮันท์เกิดเมื่อวันที่ 2 เมษายน ค.ศ. 1827 ที่ชีพไซด์, ลอนดอน, อังกฤษ และเสียชีวิตเมื่อวันที่ 7 กันยายน ค.ศ. 1910 ที่เค็นซิงตัน
เดิมชื่อกลางของฮันท์ คือ “ฮอบแมน” แต่ฮันท์ไม่ชอบเอามากๆ และเลือกเรียกตัวเองว่า “โฮลแมน” ตามที่พบว่าสะกดผิดโดยนายทะเบียนหลังจากที่ได้รับศีลจุ่มที่วัดเซนต์แมรีที่อีเวลล์ แม้ว่านามสกุลจะเป็น “ฮันท์” เมื่อมีชื่อเสียงในบั้นปลายฮันท์ก็พ่วงชื่อกลางเป็นส่วนหนึ่งของนามสกุลแยกด้วยไฮเฟ็นเป็น “โฮลแมน-ฮันท์”
ในที่สุดฮันท์ก็ได้เข้าศึกษาในราชสถาบันศิลปะหลังจากที่ไม่ถูกยอมรับก่อนหน้านั้น แต่ฮันท์ก็ต่อต้านอิทธิพลของเซอร์โจชัว เรย์โนลด์สผู้ก่อตั้งสถาบัน ในปี ค.ศ. 1848 ฮันทก็ก่อตั้งกลุ่มพรีราฟาเอลไลท์หลังจากที่ได้พบกับศิลปินดานเต เกเบรียล รอสเซ็ตติ และกับจอห์น เอเวอเรทท์ มิเลส์ พยายามแสวงหาที่ทำให่ศิปปะมีชีวิตชีวาขึ้นและเน้นการสังเกตรายละเอียดของสิ่งแวดล้อมของธรรมชาติรอบตัวทำนองกึ่งศรัทธาต่อการแสวงหาความเป็นจริง แนวที่เอียงไปทางศาสนาเป็นอิทธิพลที่มาจากศิลปะยุคกลางที่ตรงกันข้ามกับการหาเหตุผลของยุคฟื้นฟูศิลปวิทยาที่เห็นในผลงานของราฟาเอล ฮันท์มีลูกศิษย์หลายคนรวมทั้งโรเบิร์ต เบรธเวท มาร์ตินโน (Robert Braithwaite Martineau) ผู้ได้รับความสำเร็จพอสมควรแต่เสียชีวิตตั้งแต่ยังหนุ่ม
จอห์น รัสคิน
จอห์น รัสคิน (ภาษาอังกฤษ: John Ruskin) (8 กุมภาพันธ์ ค.ศ. 1819 – 20 มกราคม ค.ศ. 1900) เป็นนักวิพากษ์ศิลป์ และนักคิดทางสังคมวิทยาชาวอังกฤษ นอกจากนั้นก็ยังเป็นนักประพันธ์, กวี และจิตรกร บทความเกี่ยวกับศิลปะและสถาปัตยกรรมเป็นข้อเขียนที่มีอิทธิพลต่อสมัยวิคตอเรียและสมัยเอ็ดเวิร์ด
รัสคินเกิดในลอนดอน และเติบโตในบริเวณทางใต้ของลอนดอน เป็นลูกคนเดียวของผู้นำไวน์เข้าผู้ต่อมาร่วมก่อตั้งบริษัทที่กลายมาเป็น Allied Domecq รัสคินได้รับการศึกษาที่บ้านและต่อมาเข้าศึกษาต่อที่คิงส์คอลเลจ ลอนดอน (King's College London) และไครสต์เชิร์ช ออกซฟอร์ด (Christ Church, Oxford)รัสคินสมัครในฐานะ “gentleman-commoner” ซึ่งเป็นนักเรียนที่ไม่ได้หวังว่าเข้าเรียนทุกสาขาวิชาจนครบคอร์ส การเลือกวิชาของรัสคินก็ไม่มีหลักเกณฑ์และมักจะขาดเรียน แต่กระนั้นรัสคินก็ยังสร้างความประทับใจให้แก่นักวิชาการที่ไครสต์เชิร์ช หลังจากนั้นก็ได้รับ “รางวัลนิวดิเกท” ในการเขียนโคลงกลอนซึ่งเป็นสิ่งแรกที่รัสคินสนใจ แม้ว่าจะป่วยอยู่นานในที่สุดออกซฟอร์ดก็มอบปริญญากิตติมศักดิ์ชั้นสี่แก่รัสคิน
งานเขียนแรกเป็นงานที่เขียนเป็นตอนๆ ในนิตยสาร “Architecture Magazine” ระหว่างปี ค.ศ. 1836-1837 โดยใช้ชื่อ “Kata Phusin” (ภาษากรีก “ขึ้นอยู่กับธรรมชาติ”) เรียกว่าเป็น “วรรณคดีแห่งสถาปัตยกรรม” ซึ่งเป็นงานเขียนเกี่ยวกับการศึกษากระท่อม, คฤหาสน์ และที่อยู่อาศัยอื่นๆ ที่เขียนจากพื้นฐานของความคิดเห็นของเวิร์ดสเวิร์ธที่ว่าสิ่งก่อสร้างควรจะคำนึงถึงสิ่งแวดล้อมและควรใช้วัสดุที่มีในท้องถิ่น หลังจากนั้นในปี ค.ศ. 1839 รัสคินก็พิมพ์ใน “Transactions of the Meteorological Society” (หน้า 56-59) ในบทความ “ความเห็นเกี่ยวกับสถานะภาพปัจจุบันของอุตุนิยมวิทยาศาสตร์”
โฉมฉาย ฉัตรวิไล
โฉมฉาย ฉัตรวิไล หรือชื่อจริงว่า วัลชุลี ฉัตรวิไล และชื่อเล่นว่า แอ๊ด (เกิด 13 พฤศจิกายน 2493 เขตพญาไท กรุงเทพมหานคร) เป็นนักแสดงหญิงชาวไทย
โฉมฉายเข้าสู่วงการบันเทิงครั้งแรกเมื่ออายุได้เพียง 6 ขวบ เป็นนักร้องอยู่ที่คณะดนตรีของจำรัส วิภาตะวัต กระทั่งปี 2508 ชนะเลิศการประกวดร้องเพลงในรายการของรัก รักพงษ์ จึงเริ่มมีชื่อเสียงขึ้นมา ใช้ชื่อในการแสดงว่า "อัญชุลี ฉัตรวิไล" และได้แสดงละครเวที ละครโทรทัศน์ทางช่อง 4 บางขุนพรหม และละครวิทยุ "(คณะแก้วฟ้า)" ต่อมาได้แสดงภาพยนตร์หลายต่อหลายเรื่องจนถึงปัจจุบัน
ปัจจุบัน ยังมีผลงานในวงการบันเทิง ทั้งละครเวที เป็นต้นว่า เรื่อง "ทวิภพ" และ"บัลลังก์เมฆ" ตลอดจนละครโทรทัศน์ บทบาทที่โดดเด่นล่าสุด คือ มารดาของลูก ๆ สามคนในซิตคอมของซีเนริโอเรื่อง "บ้านนี้มีรัก"
นอกจากนี้ เมื่อวันที่ 23 มีนาคม 2555 พลเอก ยุทธศักดิ์ ศศิประภา รองนายกรัฐมนตรี เป็นประธานในพิธีมอบรางวัลราชบัณฑิตยสถานสรรเสริญ ประจำปี 2554 ให้แก่โฉมฉายในฐานะ ผู้ใช้ภาษาไทยดีเด่นด้วย
ชีวิตส่วนตัว ชื่นชอบ เคิร์ต รัสเซลล์ นักแสดงชายฮอลลีวูด และมีบุตรหนึ่งคนชื่อ พนิตนาฏ ฉัตรวิไล เป็นบรรณาธิการข่าวบันเทิงของสถานีโทรทัศน์ช่องวัน
สติกมาตา
แผลศักดิ์สิทธิ์ () คือเครื่องหมาย, แผล หรือความรู้สึกในบริเวณที่ตรงกับรอยแผลของพระเยซูเมื่อทรงถูกตรึงกางเขน คำว่า “แผลศักดิ์สิทธิ์” มาจากบรรทัดหนึ่งของข้อเขียนในจดหมายของนักบุญเปาโลถึงชาวกาลาเทียที่กล่าวว่า “"ข้าพเจ้ามีรอยประทับตราของพระเยซูติดอยู่ที่กายของข้าพเจ้าแล้ว"” “Stigmata” เป็นพหูพจน์ของคำภาษากรีก “στίγμα” (stígma) ซึ่งแปลว่าเครื่องหมาย หรือ ตรา ซึ่งอาจจะใช้เป็นเครื่องหมายประทับความเป็นเจ้าของของสัตว์หรือทาส ผู้ที่มี “แผลศักดิ์สิทธิ์” เรียกว่า “ผู้มีแผลศักดิ์สิทธิ์” (stigmatic)
สาเหตุของการเกิด “แผลศักดิ์สิทธิ์” ก็ต่างๆ กันแล้วแต่บุคคล ผู้ที่ได้รับมักจะเป็นสมาชิกคณะนักบวชคาทอลิก และส่วนใหญ่เป็นสตรี
นอร์มัน ร็อกเวลล์
นอร์มัน ร็อกเวลล์ () (3 กุมภาพันธ์ ค.ศ. 1894 – 8 พฤศจิกายน ค.ศ. 1978) เป็นจิตรกรและจิตรกรภาพประกอบชาวอเมริกันของคริสต์ศตวรรษที่ 20 ผู้มีชื่อเสียงจากการเขียนภาพหน้าปกนิตยสารที่เป็นภาพชีวิตประจำวันทั่วๆ ไปของชาวอเมริกันในนิตยสาร “The Saturday Evening Post” เป็นเวลากว่าสี่สิบปี ภาพที่มีชื่อเสียงก็ได้แก่ภาพชุดวิลลีส์ กิลลิส (Willie Gillis),ภาพชุดโรซีคนตอกหมุด (Rosie the Riveter) และภาพชุด เสรีภาพสี่อย่าง
นอร์มัน ร็อกเวลล์เกิดเมื่อวันที่ 3 กุมภาพันธ์ ค.ศ. 1894 ที่นครนิวยอร์ก สหรัฐอเมริกา จากจาร์วิส แวริงและ แอนน์ แมรี ร็อกเวลล์ นอร์มันมีพี่ชายคนหนึ่งชื่อจาร์วี เมื่ออายุ 14 ปีนอร์มันก็ย้ายไปเรียนศิลปะที่สถาบันแห่งการออกแบบแห่งชาติ (National Academy of Design) และต่อมาที่ Art Students League of New York ที่นอร์มันได้เข้าศึกษากับทอมัส โฟการ์ที, จอร์จ บริดจ์แมน (George Bridgman) และแฟรงค์ วินเซนต์ ดูมอนด์ (Frank Vincent Dumond) ; งานสมัยแรกเขียนให้ “St. Nicholas Magazine”, สิ่งพิมพ์ “ชีวิตเด็กผู้ชาย” ขององค์การลูกเสือแห่งอเมริกา และหนังสือสำหรับเด็กอื่นๆ ที่โจเซฟ ซาตาริ (Joseph Csatari) เป็นผู้เขียนต่อมา
เมื่อเป็นนักเรียนร็อกเวลล์ก็ได้แต่งานเล็กๆ และไม่สำคัญ งานแรกที่สำคัญที่ได้รับได้ในปี ค.ศ. 1912 เมื่ออายุได้สิบแปดปีโดยเป็นผู้เขียนภาพประกอบในหนังสือ “บอกซิว่าทำไม: เรื่องของธรรมชาติ” (Tell Me Why: Stories about Mother Nature) โดยคาร์ล เอช. คลอดี (Carl H. Claudy)
ในปี ค.ศ. 1913 เมื่ออายุได้สิบเก้าปีร็อกเวลล์ก็ได้เป็นบรรณาธิการศิลปะของ “ชีวิตเด็กผู้ชาย” ที่อยู่ในตำแหน่งเป็นเวลาสามปี จนถึงปี ค.ศ. 1916 ในฐานะบรรณาธิการร็อกเวลล์วาดภาพหน้าปกหลายฉบับเริ่มด้วย “Scout at Ship's Wheel” ที่ปรากฏในฉบับเดือนกันยายน ค.ศ. 1913
หอยมรกต
หอยมรกต ("Amphidromus atricalossus classiarius") เป็นหอยทากในสกุล แอมฟิโดรมัส (Amphidromus)
พบได้ที่ เกาะตาชัย ในจังหวัดพังงา
เป็นสปีชีส์ย่อยของหอยต้นไม้หรือหอยทากในสกุล แอมฟิโดรมัส () ลักษณะเด่นของหอยมรกต มีเปลือกเวียนซ้ายทั้งหมด และเปลือกหอยเรืองแสงในเวลากลางคืน
โดยได้รับนามพระราชทานจากสมเด็จพระเทพรัตนราชสุดาฯสยามบรมราชกุมารี
หอยทากแอมฟิโดรมัส อาลติคัลโลซัส ชนิดดังเดิมได้มีการแบ่งแยกออกจากแผ่นดิน ได้ถูกพัดพามายังที่เกาะตาชัย เมื่อหลายล้านปีที่แล้ว ได้มีการตัดขาดจาดสายพันธุ์ดั้งเดิม จนกระทั่งถูกสัตว์รบกวนอย่างงูกินทาก ได้ลดจำนวนของหอยที่มีพันธุกรรมเวียนขวาลงไปและหอยที่อยู่บริเวญเกาะมีการลดขนาดตัวลงทำให้อวัยวะสืบพันธุ์และอวัยวะภายในลดลง ทำให้ไม่สามารถผสมพันธุ์กับหอยสายพันธุ์ดังเดิมได้ จึงทำให้มีการเหลือแต่ หอยประเภทเวียนไปทางเดียวกัน จึงกลายเป็น หอยสปีชีส์ใหม่
ราชวงศ์จิ้นยุคหลัง
ราชวงศ์จิ้นยุคหลัง ( , ) ราชวงศ์ที่ 3 ใน ยุคห้าราชวงศ์และสิบอาณาจักร สถาปนาโดยจักรพรรดิจิ้นเกาจู่ (สือจิ้งถัง) เชื้อพระวงศ์องค์หนึ่งในราชวงศ์โฮ่วถัง โดยมีเมืองไคฟงเป็นเมืองหลวง
ราชวงศ์นี้มีจักรพรรดิปกครองเพียง 2 พระองค์คือ จักรพรรดิจิ้นเกาจู่ และจักรพรรดิจิ้นฉู่ตี้ และปกครองจีนอยู่เพียง 11 ปี ก่อนเสียเอกราชให้กับจักรพรรดิเกาจู่ (หลิวจื้อหยวน) แห่งราชวงศ์โฮ่วฮั่น
โชะ ไชโย
โชะ ไชโย คือ สตูดิโออัลบั้ม ชุดแรกของ ติ๊ก ชีโร่ ออกกับ นิธิทัศน์ โปรโมชั่น จัดจำหน่ายโดย ออนป้า วางแผงปลายปีพ.ศ. 2533 ในอัลบั้มนี้มีเพลงดังที่คนรู้จักกันจนถึงทุกวันนี้ และอัลบั้มนี้ติ๊กได้โชว์การแต่งคำร้อง/ทำนอง และ เรียบเรียงเสียงประสานในหลายเพลง ซึ่งถือว่าประสบความสำเร็จอย่างมากในยุคนั้น
แจ็ค เชิญยิ้ม
แจ๊ค เชิญยิ้ม หรือ ชื่อจริงว่า ธเนศ ภูผานี เป็นลูกชายของ ศรีหนุ่ม เชิญยิ้ม และเป็นน้องชายของ เจี๊ยบ เชิญยิ้ม และเป็นสมาชิก หนึ่งในตลกตระกูล เชิญยิ้ม 
การศึกษา มหาวิทยาลัยกรุงเทพ
จักรพรรดิมิทริเดทีสที่ 2 แห่งพาร์เธีย
จักรพรรดิมิทริเดทีสที่ 2 แห่งพาร์เธีย หรือ จักรพรรดิมิทริเดทีสมหาราช () ( ? - 88 ปีก่อนคริสตกาล) เป็นจักรพรรดิแห่งจักรวรรดิพาร์เธียแห่งราชวงศ์อาร์ซาซิยะห์ ประสูติเมื่อใดไม่ปรากฏ ทรงครองราชย์นานถึง 45 ปี (123 - 88 ปีก่อนคริสตกาล) ทรงสร้างความยิ่งใหญ่ให้กับจักรวรรดิพาร์เธีย
พระเจ้าซาปูร์มหาราช
พระเจ้าซาปูร์มหาราช หรือ พระเจ้าซาปูร์ที่ 2 (ค.ศ. 309 - 379) ทรงเป็นชาห์องค์ที่ 9 ในราชวงศ์แสสซานิด ทรงครองราชย์ยาวนานถึง 70 ปี
ตลอดรัชสมัยของพระองค์ถือเป็นยุคทองยุคที่ 2 ต่อจากพระเจ้าซาปูร์ที่ 1 (ค.ศ. 241 - 272) เนื่องจากทรงขยายอาณาเขตออกไปอย่างกว้างขวางทำให้บ้านเมืองเจริญรุ่งเรืองขึ้นอย่างมาก
ชาห์ซาปูร์ที่ 1
พระเจ้าซาปูร์ที่ 1 (ค.ศ. 241 - 272) พระเจ้าชาห์แห่งราชวงศ์แสสสานิด เป็นพระราชโอรสในพระเจ้าชาห์อาร์ดาเชียร์ที่ 1 (ค.ศ. 226 - 241)
ประสูติเมื่อ ค.ศ. 215 (ค.ศ. 758) เมื่อพระราชบิดาสวรรคตในปี ค.ศ. 241 (พ.ศ. 784) พระองค์จึงขึ้นครองราชย์สืบต่อเป็น พระเจ้าซาปูร์ที่ 1 เมื่อพระชนม์ได้ 26 พรรษา
ตลอด 31 ปีในรัชกาล ทรงสร้างและนำความเจริญเข้ามาสู่เปอร์เซียอย่างมาก และทรงขยายพระราชอาณาเขตออกไปอย่างมาก หลังสวรรคตในปี ค.ศ. 272 (ค.ศ. 815) ขณะพระชนม์ได้ 57 พรรษา มีชาห์ขึ้นปกครองอีกหลายพระองค์ และต้องรออีก 37 ปี ถึงจะมีชาห์ผู้ยิ่งใหญ่อีกองค์คือ พระเจ้าซาปูร์มหาราช (ค.ศ. 309 - 379)
บ็อบบี้ ฟาร์เรล
โรเบอร์โต "บ็อบบี้" อัลฟองโซ ฟาร์เรล () (6 ตุลาคม ค.ศ. 1949 - 30 ธันวาคม ค.ศ. 2010) เป็นนักร้องและนักเต้น 1ในสมาชิกของวง Boney M. วงป๊อบ-ดิสโก้ที่มีชื่อเสียงมากที่สุดในยุค 70
เขาออกจากอารูบา เมื่ออายุ15 เพื่อไปเป็นกะลาสีเรือ และใช้ชีวิตอยู่ใน นอร์เวย์ ฮอลแลนด์ แล้วย้ายมาอยู่ที่เยอรมัน ที่เขาได้งานเป็นดีเจ และได้เข้าร่วมกับ Boney M เมื่อ แฟรงค์ ฟาเรี่ยน โปรดิวเซอร์ของวง ที่กำลังต้องการตัวสมาชิกผู้ชาย ได้รับคำแนะนำจาก เมซี่ย์ วิลเลี่ยมส์ หนึ่งในนักร้องของวง ให้ชักชวนฟาร์เรล เข้าวง ในปี ค.ศ.1976
อย่างไรก็ตามบทบาทของบ็อบบี้ ก็คือนักเต้นในวง ส่วนเสียงร้องนั้น ในเวลาต่อมา แฟรงค์ ฟาเรี่ยน ได้เปิดเผยว่า เสียงร้องผู้ชายนั้น แฟรงค์เป็นคนร้องเอง บ็อบบี้เป็นแค่เพียงลิปซิงค์เท่านั้น เพราะเสียงของเขาไม่ดีเลย อย่างไรก็ตาม เวลาแสดงสด บ็อบบี้ก็ร้องเพลงเองได้
บ็อบบี้ถูกแฟรงค์ไล่ออกในปี 1981 ในชุด Boonononoos เนื่องจากมีปัญหาความขัดแย้งกัน เนื่องจากบ็อบบี้ต้องการมีบทบาทในวงมากกว่าที่เป็นอยู่ ภายหลังจากที่ถูกไล่ออก เขาพยายามเป็นศิลปินเดี่ยวแต่ไม่ประสบความสำเร็จ
ในปี1984 แฟรงค์ให้บ็อบบี้กลับมาเข้าวงอีกครั้ง เพื่อดึงความสนใจให้กลับมาสู่Boney M เช่นเดิม กับเพลง "Happy Song" ที่บ็อบบี้ได้ร้องท่อนแร็ปในช่วงแยกของเพลง และอยู่กับBoney M จนถึงปี1985 ที่เป็นปีสุดท้ายของวงกับชุด "Eye Dance"
หลังจากนั้นในปี 1991 บ็อบบี้ก็ได้ฟอร์มวง Boney M Featuring Bobby Farrell ขึ้นมา เพื่อออกทัวร์ตามคอนเสิร์ตต่างๆจนถึงปัจจุบัน โดยเขาเองยอมรับว่า ทำเพื่อหารายได้ เพราะหลังจากBoney M ยุบไป เขามีปัญหาเรื่องการเงินและความเป็นอยู่อย่างมาก โดยสาเหตุหลักมาจากการที่แฟรงค์ ฟาเรี่ยน ไม่ยอมให้ค่าRoyalty กับเขา เพราะเห็นว่าเขาไม่ได้มีส่วนร่วมในการบันทึกเสียงใดๆ (ซึ่ง เมซี่ย์ วิลเลี่ยมส์เองก็เจอปัญหานี้เช่นกัน)
บ็อบบี้เสียชีวิตระหว่างการทัวร์คอนเสิร์ต ณ ประเทศรัสเซีย เมื่อวันที่ 30 ธันวาคม พ.ศ. 2553
ซิงเกิล
อัลบั้มเดี่ยว
Bobby Farrell's Boney M. / Boney M. Featuring Bobby Farrell / Bobby Farrell Featuring Sandy Chambersนี่คืออัลบั้มที่บ็อบบี้ ฟาร์เรลบันทึกเพลงของBoney M ขึ้นมาใหม่ ไม่ใช่อัลบั้มต้นฉบับของ Boney M.
ฉือ จ้งกุ้ย
ฉือ จ้งกุ้ย (; 914–947) ในเอกสารทางประวัติศาสตร์เรียก พระเจ้าสิ้นบัลลังก์แห่งจิ้นยุคหลัง (後晉出帝) หรือ ยุวกษัตริย์แห่งจิ้นยุคหลัง (後晉少帝) และเมื่อตายแล้วได้บรรดาศักดิ์ว่า องค์ชายจิ้น (晉王) เป็นพระเจ้าแผ่นดินจีนช่วงห้าราชวงศ์สิบอาณาจักรจากราชวงศ์จิ้นยุคหลัง เป็นกษัตริย์องค์ที่สองและองค์สุดท้ายแห่งราชวงศ์ดังกล่าว
ราชวงศ์จิ้นยุคหลังนั้นถูกวิจารณ์ว่า เป็นเจว็ดของราชวงศ์เหลียว เพราะปรากฏว่า ราชวงศ์เหลียวมีส่วนช่วยก่อตั้งราชวงศ์จิ้นยุคหลัง ราชวงศ์จิ้นยุคหลังจึงยกหัวเมืองสิบหกมณฑลให้เป็นการตอบแทน ครั้นฉือ จิ้งถัง (石敬瑭) ปฐมกษัตริย์ราชวงศ์จิ้นยุคหลัง ตายในปี 942 ฉือ จ้งกุ้ย บุตรบุญธรรมของเขา จึงสืบสมบัติต่อ และต่อต้านราชวงศ์เหลียว พระเจ้าไท่จงแห่งเหลียว (遼太宗) จึงยกมาตีในปี 946 เป็นเหตุให้ราชวงศ์จิ้นยุคหลังสิ้นสุดลงในปีถัดมา
ฉือ จิ้งถัง
ฉือ จิ้งถัง (; 30 มีนาคม 892 – 28 กรกฎาคม 942) เป็นที่รู้จักตามชื่อวัดประจำรัชกาลว่า อภิบรรพราช (高祖) เป็นพระเจ้าแผ่นดินจีนช่วงห้าราชวงศ์สิบอาณาจักรจากราชวงศ์จิ้นยุคหลัง อยู่ในสมบัติตั้งแต่ปี 936 จนสิ้นชีวิต
ฉือ จิ้งถัง เดิมเป็นแม่ทัพในราชวงศ์ถังยุคหลัง แต่ก่อกบฏในปี 936 โดยอาศัยความช่วยเหลือจากราชวงศ์เหลียว เมื่อการสำเร็จ เขาจึงยกหัวเมืองสิบหกมณฑลให้แก่ราชวงศ์เหลียวเป็นการตอบแทน แล้วตั้งราชวงศ์จิ้นยุคหลังขึ้นโดยมีตนเองเป็นปฐมกษัตริย์ การยกหัวเมืองดังกล่าวให้แก่ราชวงศ์เหลียวซึ่งเป็นของชาวชี่ตันนั้นเป็นผลต่อภูมิทัศน์บ้านเมืองจีนอย่างมากในอีกสองร้อยปีให้หลัง
ฉือ จิ้งถัง ตายในปี 942 เพราะเหตุธรรมชาติ ฉือ จ้งกุ้ย (石重貴) บุตรบุญธรรม จึงขึ้นเป็นกษัตริย์องค์ถัดมา
หลิว จือ-ยฺเหวี่ยน
พระเจ้าเกาจู่แห่งฮั่นยุคหลัง (後漢高祖; 4 มีนาคม 895 – 10 มีนาคม 948) ชื่อตัวว่า หลิว จือ-ยฺเหวี่ยน (劉知遠) ภายหลังเปลี่ยนเป็น หลิว เก่า (劉暠) เป็นผู้ก่อตั้งราชวงศ์ฮั่นยุคหลังในสมัยห้าราชวงศ์สิบอาณาจักรตามประวัติศาสตร์จีน แล้วขึ้นเป็นปฐมกษัตริย์ราชวงศ์ดังกล่าวเมื่อวันที่ 10 มีนาคม 947 แต่ก็ตายในปีถัดมา หลิว เฉิงโย่ว (劉承祐) บุตรผู้เยาว์ของหลิว จือ-ยฺเหวี่ยน ขึ้นครองสมบัติต่อมาได้สองปี ก็ถูกทหารยึดอำนาจแล้ววตั้งราชวงศ์โจวยุคหลังขึ้นแทน
หลิว เฉิงโย่ว
หลิว เฉิงโย่ว (劉承祐; 28 มีนาคม 931 – 2 มกราคม 951) เมื่อตายแล้วได้นามว่า พระเจ้าอิ่น (隱皇帝) เป็นทุติยกษัตริย์ราชวงศ์ฮั่นยุคหลังในประเทศจีนสมัยห้าราชวงศ์สิบอาณาจักร อยู่ในสมบัติตั้งแต่ปี 948 จนสิ้นชีวิต
หลิว เฉิงโย่ว เป็นบุตรของหลิว จือ-ยฺเหวี่ยน (劉知遠) ปฐมกษัตริย์ราชวงศ์ฮั่นยุคหลัง หลิว จือ-ยฺเหวี่ยน ตายปัจจุทันด่วนในปี 948 หลิว เฉิงโย่ว จึงขึ้นเสวยราชย์ต่อมา เมื่อเป็นกษัตริย์แล้ว หลิว เฉิงโย่ว ฆ่าข้าราชการจำนวนมากตามอำเภอใจ ในปี 951 เขาฆ่าครอบครัวของแม่ทัพกัว เวย์ (郭威) ทั้งโคตร กัว เวย์ จึงยึดอำนาจ และฆ่าหลิว เฉิงโย่ว ในปีนั้น แล้วกัว เวย์ ก็ตั้งราชวงศ์โจวยุคหลังขึ้นแทน โดยมีตนเป็นปฐมกษัตริย์
สมภพ เบญจาธิกุล
สมภพ เบญจาทิกุล นักแสดงชายอาวุโส เกิดเมื่อวันที่ 4 ตุลาคม พ.ศ. 2488 จบการศึกษาระดับปวส.จากวิทยาลัยเทคนิคกรุงเทพ สาขาช่างไฟฟ้ากำลัง จบระดับปวช.สาขาช่างไฟฟ้าจากสถาบันเทคโนโลยีช่างกลปทุมวัน
มีชื่อเสียงมาจากการรับบทเกย์ในภาพยนตร์เรื่อง "นางแบบมหาภัย" จากการกำกับของหม่อมเจ้าชาตรีเฉลิม ยุคล ในปี พ.ศ. 2518 ซึ่งนับว่าเป็นบทชายรักชายครั้งแรกในวงการภาพยนตร์ไทยเลยก็ได้ว่า และทำให้คนไทยได้รู้จักกับคำว่า "เกย์" เป็นครั้งแรก
จากนั้นก็ได้แสดงในหลายต่อหลายเรื่องตามมา โดยมากจะเป็นบทร้าย แต่บางครั้งก็รับบทเป็นพระเอก เช่น ชายกลาง ใน "บ้านทรายทอง" ละครโทรทัศน์ทางช่อง 9 ในปี พ.ศ. 2520 คู่กับ ศันสนีย์ สมานวรวงศ์
ปัจจุบัน สมภพ เบญจาทิกุล มีบทบาทการแสดงเป็นตัวประกอบบ้างและบทของพ่อบ้าง ผลงานในระยะหลังได้รับการการกล่าวขานว่าแสดงได้สมบทบาท จนมีชื่อเข้าชิงรางวัลนักแสดงประกอบชายยอดเยี่ยมหลายครั้ง จากหลายเรื่อง เช่น "คืนบาปพรหมพิราม" ในปี พ.ศ. 2546, "โหมโรง" ในปี พ.ศ. 2547 และบทของ พระเจ้าบุเรงนอง จาก "ตำนานสมเด็จพระนเรศวรมหาราช" ในปี พ.ศ. 2550
รายนามเลขาธิการสมาคมประชาชาติแห่งเอเชียตะวันออกเฉียงใต้
เลขาธิการสมาคมประชาชาติแห่งเอเชียตะวันออกเฉียงใต้:
ราชวงศ์โจวยุคหลัง
ราชวงศ์โฮ่วโจว (ค.ศ. 951 - 960) ราชวงศ์ที่ 5 และราชวงศ์สุดท้ายในยุคห้าราชวงศ์และสิบอาณาจักร จักรพรรดิองค์แรกของราชวงศ์นี้คือจักรพรรดิโจวไท่จู่
ราชวงศ์นี้ปกครองจีนอยู่เพียง 9 ปีก่อนที่ เจ้ากวงยิ่น (จักรพรรดิซ่งไท่จู่) จะโค่นล้มราชวงศ์โฮ่วโจว และสถาปนาราชวงศ์ซ่งเหนือ ขึ้นในปี ค.ศ. 960 (พ.ศ. 1503)
จักรพรรดิเกาจู่
จักรพรรดิเกาจู่ (Gaozu) สามารถหมายถึง
และยังสามารถหมายถึง
โดมิแนนท์ (วงดนตรี)
วงโดมิแนนท์ เป็นวงดนตรีในสังกัดนิธิทัศน์สไตล์ของวงเป็นแนวเสียดสีและเสียงของโจโจ้ นักร้องนำที่เป็นเอกลักษณ์ทำให้อัลบั้มแรกขายดีมาก แต่พออัลบั้มที่ 2 กลับไม่ดีเท่าอัลบั้มแรกและวงกำลังหมดสัญญากับนิธิทัศน์ทำให้สมาชิกในวงต้องแยกย้ายกันในเวลาต่อมา
ชุดแรกคือ หัวใจเทอร์โบ มีเพลงดังเช่น ปาก, ถิ่นเหนือ
ตวงสิทธิ์ เรียมจินดา
ตวงสิทธิ์ เรียมจินดา มีชื่อเล่นว่า กุ้ง เกิดวันที่ 22 กรกฎาคม พ.ศ. 2505 เป็นชายชาวจังหวัดเชียงราย เดิมเป็นนักร้องในโปรเจ็กต์ 18 กะรัต ต่อมาทนงศักดิ์ อาภรณ์ศิริ หัวหน้าวงเพื่อน ได้ชักชวนให้กุ้งมาเป็นนักร้องนำของวงตั้งแต่อัลบั้ม "จากดวงใจ" ซึ่งเป็นอัลบั้มชุดที่ 2 ของวง และออกอีก 3 อัลบั้มกับวงเพื่อน ก่อนจะแยกวงและออกมาทำอัลบั้มเดี่ยวในปี พ.ศ. 2531
นอกจากการเป็นนักร้องแล้ว กุ้งยังเคยรับแสดงภาพยนตร์และละครโทรทัศน์ควบคู่ไปด้วย ส่วนมากจะเป็นละครที่ออกอากาศทางช่อง 7 สี และในปี พ.ศ. 2546 กุ้งได้กลับมารวมตัวกับสมาชิกวงเพื่อนอีกครั้ง (โดยที่ไม่มี ทนงศักดิ์ อาภรณ์ศิริ) ด้วยการออกผลงานเพลงอีกหนึ่งชุดก่อนจะแยกย้ายและเงียบหายไป ภายหลังมีผลงานเพลง งานแสดง เป็นระยะๆ และยังเป็นพิธีกรรายการเพลงอีกด้วย
จักรพรรดิไท่จู่
จักรพรรดิไท่จู่ () มีความหมายว่า "great ancestor" หมายถึง จักรพรรดิที่เป็นผู้ก่อตั้งราชวงศ์จีน สามารถหมายถึง
และยังสามารถหมายถึง
นอกจากนี้ ยังสามารถหมายถึงกษัตริย์และจักรพรรดิของเกาหลีและเวียดนามอีกหลายพระองค์ที่เป็นปฐมกษัตริย์ของราชวงศ์ ซึ่งเขียนด้วยอักษรจีนตัวเดียวกัน
เทศบาลตำบลเวียงฝาง
เทศบาลตำบลเวียงฝาง เป็นองค์กรปกครองส่วนท้องถิ่น ประเภทเทศบาลตำบล ในพื้นที่อำเภอฝาง จังหวัดเชียงใหม่ ครอบคลุมพื้นที่ของตัวอำเภอฝาง เป็นเมืองเศรษฐกิจสำคัญของจังหวัดเชียงใหม่ และเป็นเมืองศูนย์กลางทางตอนเหนือของจังหวัดเชียงใหม่
เทศบาลตำบลเวียงฝาง จังหวัดเชียงใหม่ ได้เปลี่ยนแปลงฐานะจากสุขาภิบาลเวียงฝาง เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542
เทศบาลตำบลเวียงฝาง ตั้งอยู่ เลขที่ 4 หมู่ 14 ตำบลเวียงฝาง อำเภอฝาง จังหวัดเชียงใหม่ ห่างจากตัวเมืองเชียงใหม่ไปทางทิศเหนือระยะทาง 152 กิโลเมตร มีพื้นที่สูงกว่าระดับน้ำทะเล 470 เมตร มีพื้นที่การปกครอง 2.714 ตร.กม
มีการตั้งบ้านเรือนรวมกันเป็นกลุ่มก้อนกันอย่างหนาแน่น ตามเส้นทางคมนาคมสายหลักและสายรองรวมทั้งถนนและซอยภายในชุมชนศูนย์กลางของชุมชนจะอยู่บริเวณตอนกลางของชุมชน ซึ่งเป็นที่ตั้งของศูนย์ราชการ สถานศึกษารวมทั้งตลาดสด ซึ่งมีอาคารพาณิชย์กระจาย ตัวอย่างต่อเนื่องบริเวณสองฝั่งถนนสายหลักภายในชุมชนไปจนสุดเขตเทศบาล โดยมีพื้นที่พักอาศัยกระจายตัวอยู่ตามพื้นที่ตอนใน ซึ่งเป็น ถนนซอยของชุมชน การขยายตัวของชุมชนจะกระจายตัวไปตามเส้นทางคมนาคมส่วนใหญ่บริเวณตอนกลางและตอนเหนือจะมีการเกาะตัวของชุมชนต่อเนื่องออกไปถึงบริเวณนองเขตเทศบาล ส่วนตอนใต้จะมีการขยายตัวเฉพาะบริเวณสองฝั่งถนนของทางหลวงแผ่นดินหมายเลข 107 เนื่องจากยังไม่มีโครงข่ายระบบถนนเกิดขึ้น กิจกรรมต่างๆที่เกิดขึ้นส่วนใหญ่จะเป็นกิจการค้าขาย การพาณิชย์ ซึ่งเป็นศูนย์รวมการบริการให้กับชุมชนโดยรอบ นอกจากนี้ชุมชนเทศบาลตำบลเวียงฝางมีการขยายตัวของพื้นที่พักอาศัยในลักษณะบ้านจัดสรรเกิดขึ้นในหลายพื้นที่เพื่อรองรับรับความต้องการที่อยู่อาศัยของประชาชนเขตเทศบาลตำบลเวียงฝางในอนาคต
ในเขตการปกครองส่วนท้องถิ่น (เทศบาลตำบลเวียงฝาง) มีหมู่บ้านอยู่ด้วยกัน 5 หมู่บ้าน และชุมชนอยู่ด้วยกัน 12 ชุมชน ดังนี้
ชาย 3,655 คน หญิง ,3980 คน รวม 7,635 คน
3,081 ครัวเรือน
กลางคืน
กลางคืน () คือช่วงเวลาที่ดวงอาทิตย์ตกลับขอบฟ้าจนถึงดวงอาทิตย์ขึ้นของวันใหม่ เวลากลางคืนตรงข้ามกับเวลากลางวันซึ่งรวมกันเป็น 24 ชั่วโมง ช่วงเวลามีความแตกต่างโดยขึ้นอยู่กับปัจจัยหลายอย่างเช่น ฤดูกาล ละติจูด ลองติจูด และเขตเวลา
สภาวะที่ปราศจากดวงอาทิตย์ส่องแสง ซึ่งเป็นแหล่งพลังงานหลักของสิ่งมีชีวิตบนโลก ส่งผลกระทบอย่างมากต่อสิ่งมีชีวิตทุกประเภท ไม่ว่าจะเป็นทางกายภาพ ทางรูปพรรณสัณฐาน และพฤติกรรมของสิ่งมีชีวิต สัตว์บางประเภทหลับเวลากลางคืน สัตว์บางประเภทใช้ชีวิตเวลากลางคืน สิ่งมีชีวิตประเภทพืชก็มีการเปลี่ยนแปลงในสภาวะที่ปราศจากแสงด้วยเช่นกัน
กัว เวย์
กัว เวย์ (郭威; 10 กันยายน 904 – 22 กุมภาพันธ์ 954) หรือเป็นที่รู้จักตามชื่อวัดประจำรัชกาลว่า ปฐมกษัตริย์ (太祖) เป็นปฐมกษัตริย์ราชวงศ์โจวยุคหลังในประเทศจีนสมัยห้าราชวงศ์สิบอาณาจักร อยู่ในสมบัติตั้งแต่ปี 951 จนสิ้นชีวิต
กัว เวย์ มีฉายว่า นกน้อยกัว (郭雀兒) เพราะสักรูปนกน้อยไว้ที่ท้ายทอย เขาเป็นแม่ทัพในราชวงศ์ฮั่นยุคหลังซึ่งมีหลิว เฉิงโย่ว (劉承祐) ปกครอง หลิว เฉิงโย่ว ฆ่าคนจำนวนมากตามอำเภอใจ ในปี 951 เขาฆ่าครอบครัวกัว เวย์ ทั้งโคตร กัว เวย์ จึงยึดอำนาจ และฆ่าหลิว เฉิงโย่ว ในปีนั้น แล้วตั้งราชวงศ์โจวยุคหลังขึ้นแทน
ไฉ หรง
ไฉ หรง (柴榮; 27 ตุลาคม ค.ศ. 921 – 27 กรกฎาคม ค.ศ. 959) หรือ กัว หรง (郭榮) และเป็นที่รู้จักตามชื่อวัดประจำรัชกาลว่า ชื่อจง (世宗) เป็นกษัตริย์องค์ที่สองของราชวงศ์โจวยุคหลังในประเทศจีนสมัยห้าราชวงศ์สิบอาณาจักร อยู่ในราชสมบัติตั้งแต่ ค.ศ. 954 จนสิ้นชีวิต
ไฉ หรง เป็นหลานเขยของกัว เวย์ (郭威) ปฐมกษัตริย์ราชวงศ์โจวยุคหลัง เมื่อไฉ หรง เป็นกษัตริย์แล้ว ได้ปฏิรูปกิจการหลายอย่างซึ่งประสบผลสำเร็จมากและช่วยให้เขามีชัยเหนือราชวงศ์อื่น ๆ ที่ครองแผ่นดินอยู่ข้างเคียง แต่ไฉ หรง ตายปัจจุบันทันด่วนใน ค.ศ. 959 ไฉ จงซฺวิ่น (柴宗訓) บุตรผู้เยาว์ของไฉ หรง จึงสืบราชสมบัติต่อ แต่ไม่ช้าก็ถูกแม่ทัพจ้าว ควงอิ้น (趙匡胤) ยึดอำนาจแล้วตั้งราชวงศ์ซ่งขึ้นแทน
ไฉ จงซฺวิ่น
ไฉ จงซฺวิ่น ตามสำเนียงกลาง หรือ จิวซาซือ ตามสำเนียงฮกเกี้ยน (柴宗訓; 14 กันยายน 953 – 973) หรือชื่ออื่นว่า กัว จงซฺวิ่น (郭宗訓) และเมื่อตายแล้วได้นามว่า ปูชนียกษัตริย์ (恭帝) เป็นกษัตริย์องค์ที่สามและองค์สุดท้ายแห่งราชวงศ์โจวยุคหลังในประเทศจีนสมัยห้าราชวงศ์สิบอาณาจักร
ไฉ จงซฺวิ่น เป็นบุตรของไฉ หรง (柴榮) ไฉ หรง ตายฉับพลันในปี 959 ไฉ จงซฺวิ่น จึงสืบบัลลังก์ต่อ แต่ต้นปีถัดมา แม่ทัพเจ้า ควงอิ้น (趙匡胤) ยึดอำนาจแล้วตั้งราชวงศ์ซ่งขึ้น ไฉ จงซฺวิ่น ถูกฆ่าระหว่างถูกส่งไปขังไว้ที่เมืองซีจิง (西京)
เก่งยกห้อง
เก่งยกห้อง เป็นรายการเรียลลิตี้โชว์ ออกอากาศทุกวันอาทิตย์ เวลา 16.05-17.00 น. ทางโมเดิร์นไนน์ทีวี เริ่มออกอากาศครั้งแรกวันที่ 18 มกราคม พ.ศ. 2552 และสิ้นสุดการออกอากาศในวันที่ 28 มิถุนายน พ.ศ. 2552 โดยรายการเก่งยกห้อง เป็นรายการที่เปิดโอกาสให้นักเรียนในสถานศึกษาระดับประถมศึกษา ห้องละ 20 คน เข้ามาร่วมทำภารกิจที่ทางรายการกำหนดให้ ดำเนินรายการโดย วราวุธ เจนธนากุล , โหน่ง ชะชะช่า สร้างสรรค์และควบคุมการผลิตโดย รุ่งธรรม พุ่มสีนิล
การประกาศรายการก่อนจะเริ่มการออกอากาศ ประกาศว่า "โบราณว่า คนเดียวหัวหาย สองคนเพื่อนตาย สามคนแบกเข้าไปช่วย แล้วถ้า 20 คน ล่ะ.. เก่งยกห้อง"
จะแข่งขันกันเป็นภารกิจ มีทั้งหมด 3 ภารกิจ ซึ่งลักษณะของภารกิจจะใช้ความสามารถพิเศษในด้านต่าง ๆ ทั้งความสามารถทางด้านดนตรี, ศิลปะ, ความรู้รอบตัวและวิชาการ โดยน้องๆผู้เข้าแข่งขันทั้ง 20 คนต้องร่วมมือกันเพื่อฝ่าฟันภารกิจทั้ง 3 ให้ได้ สำหรับรางวัลที่จะได้รับมีดังนี้
นอกจากนี้ยังได้ทุนการศึกษาภารกิจละ 5,000 บาท อย่างไรก็ดี ตั้งแต่เริ่มออกอากาศจนถึงยุติออกอากาศไม่มีโรงเรียนใดที่ได้รับเหรียญทองแดงเลย
หมายเหตุ :
ยู ฮวัน-กิล
ยู ฮวัน-กิล (; เกิด: 23 กันยายน พ.ศ. 2505 — ตาย: 21 เมษายน พ.ศ. 2552) นักมวยสากลชาวเกาหลีใต้ เกิดที่เมืองคย็องนัม สถิติการชก 31 ครั้ง ชนะ 26 (น็อค 11) เสมอ 3 แพ้ 2
ยู ฮวัน-กิล เป็นอดีตแชมป์โลกชาวเกาหลีใต้ ได้ครองแชมป์ OPBF เมื่อเดือนธันวาคม พ.ศ. 2524 ได้ครองแชมป์โลกรุ่นจูเนียร์ไลท์เวท IBF ด้วยการชนะ รอด ซีเกวนัน ป้องกันตำแหน่งได้ 1 ครั้ง ก่อนจะเสียตำแหน่งให้เลสเตอร์ เอลลิสเมื่อ พ.ศ. 2528 เขาเสียชีวิตเมื่อ 21 เมษายน พ.ศ. 2552 หลังจากเป็นเจ้าชายนิทรามาสามปี ด้วยอาการบาดเจ็บจากอุบัติเหตุ
พาร์กเวย์ไดรฟ์
พาร์กเวย์ไดรฟ์ () เป็นวงเมทัลคอร์ออสเตรเลีย จากไบรอนเบย์ นิวเซาท์เวลส์ ก่อตั้งวงในปี 2003 จนถึงในปี 2009 พาร์กเวย์ไดรฟ์ ออกผลงานอีพีที่ชื่อ "Don't Close Your Eyes" และมีสองสปลิตอัลบั้ม และผลงานอัลบั้มเต็มของตัวเอง " Killing with a Smile" และ "Horizons"
โซดอม
โซดอม () เป็นวงดนตรีแทรชเมทัลจากเมืองเก็ลเซินเคียร์เชิน รัฐนอร์ทไรน์-เว็สท์ฟาเลิน ประเทศเยอรมนี ก่อตั้งขึ้นในปี ค.ศ.1981 มีการเปลี่ยนสมาชิกในวงหลายครั้ง โดยมีสมาชิกหลักคือทอม แองเจิลริปเปอร์ มือเบสและนักร้องนำ โดยโซดอม ถือเป็นหนึ่งใน 4 วงดนตรีระดับ Big 4 ของดนตรีแนวทิวทอนิก แทรชเมทัล ร่วมกับครีเอเตอร์, แทงเคิร์ด และ เดสตรักชัน โดยครีเอเตอร์ และ เดสตรักชัน ได้พัฒนาซาวน์ดนตรีที่ต่อมาส่งอิทธิพลต่อดนตรีแนวเดธเมทัลและแบล็กเมทัล ส่วนดนตรีในยุคแรกของโซดอมถือว่ามีอิทธิพลอย่างมากต่อดนตรีแนวแบล็กเมทัลในยุคหลัง 80 ถึงต้นยุค 90
ในปัจจุบันโซดอมมีผลงานสตูดิโออัลบั้มทั้งหมด 15 ชุด, อัลบั้มบันทึกการแสดงสด 3 ชุด, อัลบั้มรวมเพลง 2 ชุด และ 6 อีพี โดยทางวงประสบความสำเร็จอย่างมากจากการออกอัลบั้ม Agent Orange ซึ่งเป็นอัลบั้มชุดที่ 3 (วางจำหน่ายในปี ค.ศ.1989) โดยอัลบั้มดังกล่าวสร้างปรากฏการณ์เป็นอัลบั้มเพลงแนวแทรชเมทัลอัลบั้มแรก ที่ได้รับความนิยมจนติดเยอรมันอัลบั้มชาร์ต นอกจากนี้ยังเป็นหนึ่งในวงดนตรีแนวแทรชเมทัลที่มียอดจำหน่ายผลงานสูงสุดตลอดกาลโดยจำหน่ายผลงานได้มากกว่า 8 ล้านเรคคอร์ด
พันช์ (เครื่องดื่ม)
พันช์ () เป็นคำทั่วไปที่ใช้เรียกเครื่องดื่ม มีทั้งผสมแอลกอฮอล์ และไม่ผสม โดยทั่วไปจะใส่ผลไม้ หรือน้ำผลไม้ ประเทศอินเดียนำเข้าเครื่องดื่มพันช์สู่ประเทศอังกฤษในช่วงต้นคริสต์ศตวรรษที่ 17 และจากที่นั่น พันช์ได้แพร่หลายไปยังประเทศอื่น ๆ นับตั้งแต่นั้นมา โดยปกติแล้ว พันช์จะมีเสิร์ฟตามงานเลี้ยง โดยจะใส่ในถ้วยกว้างและใหญ่ที่เรียกว่า ชามใส่พันช์
พระเจ้าแทโจ
พระเจ้าแทโจ (; ) มีความหมายว่า "มหาบรรพบุรุษ" เป็นพระนามของกษัตริย์และจักรพรรดิเกาหลีหลายพระองค์ ได้แก่
พระเจ้าแทจง (แก้ความกำกวม)
พระเจ้าแทจง อาจหมายถึง
แอร์ม็องทรูดแห่งออร์เลอ็อง
เออร์เมนทูจแห่งออร์เลออง สมเด็จพระราชินีแห่งแฟรงค์ตะวันตก ( (ออกเสียง)) (9 กันยายน ค.ศ. 823-6 ตุลาคม ค.ศ. 869) ทรงอภิเษกสมรสกับพระเจ้าชาร์ลส์เศียรล้านพระมหากษัตริย์แห่งราชอาณาจักรแฟรงค์ตะวันตก มีพระโอรสธิดาด้วยกันดังนี้พระองค์ทรงมีของขวัญสำหรับการถักลาย (อาจจะเป็นโครเชท) และเรื่องรากฐานศาสนา พระองค์สิ้นพระชนม์ขณะที่มีพระชันษา 46 ปี และพระศพในถูกฝังในมหาวิหารแซงต์เดอนีส์ กรุงปารีส ประเทศฝรั่งเศสในปัจจุบัน
สภาพโตเกินไม่สมส่วน
สภาพโตเกินไม่สมส่วน หรือ อะโครเมกาลี () เป็นกลุ่มอาการที่เกิดขึ้นเมื่อต่อมใต้สมองทำงานผิดปกติสร้างโกรท ฮอร์โมน (Growth Hormone) มากกว่าปกติหลังจากที่แผ่นอิพิไฟเซียลปิดลงแล้วมีโรคหลายอย่างที่สามารถทำให้ต่อมใต้สมองทำงานผิดปกติเช่นนี้ได้ส่วนใหญ่มักเป็นเนื้องอกของเซลล์โซมาโตโทรพในต่อมใต้สมองที่ผลิตโกรท ฮอร์โมนชนิด Pituitary adenoma
โรคนี้มีการดำเนินโรคแบบค่อยเป็นค่อยไปใช้เวลาหลายปีถึงหลายสิบปีกว่าที่อาการจะปรากฏให้เห็นชัดช่วงเวลาโดยเฉลี่ยของการวินิจฉัยโรคได้อยู่ที่ 12 ปี การที่มีโกรท ฮอร์โมนมากเกินไปนี้ทำให้มีอาการและอาการแสดงที่มีลักษณะเฉพาะหลายอย่างและมีผลต่ออัตราการตายและอัตราการเป็นโรคอย่างมาก นอกจากนั้นแล้วผลโดยตรงของก้อนเนื้องอกก็ทำให้เกิดอาการได้เช่นกัน ในปีหนึ่งๆ จะมีผู้ป่วยอะโครเมกาลีใหม่ประมาณ 3 - 4 รายต่อประชากรหนึ่งล้านคน อายุโดยเฉลี่ยเมื่อได้รับการวินิจฉัยอยู่ที่ 40 - 45 ปี
คะมิกะเซะ (แก้ความกำกวม)
คะมิกะเซะ () มีความหมายว่า พระพาย หรือลมเทวะ ในการนี้ อาจหมายถึง
กองพล
กองพล () คือ หน่วยหรือรูปขบวนทหารขนาดใหญ่ ปกติประกอบด้วยทหารระหว่าง 10,000 ถึง 20,000 นาย
ในกองทัพส่วนใหญ่ กองพลประกอบด้วยหลายกรมหรือกองพลน้อย และตรงแบบ หลายกองพลประกอบขึ้นเป็นกองทัพน้อย (corps) ในการสงครามสมัยใหม่ส่วนใหญ่ กองพลมักเป็นหน่วยผสมเหล่าเล็กที่สุดซึ่งสามารถปฏิบัติการได้อย่างอิสระ อันเนื่องจากบทบาทสนับสนุนตนเองเป็นหน่วยด้วยหน่วยรบและหน่วยสนับสนุนการรบที่เหมาะสมหลากหลาย ซึ่งแบ่งได้เป็นการผสมหน่วยขึ้นตรงมากมาย
อะกะนะเมะ
อาคานาเมะ () เป็นผีที่มีลิ้นยาว ชื่อของอะคานาเมะ อาจมากจากลักษณะตัวของมัน ที่ค่อนข้างเล็ก ซึ่ง 垢(あか) ในภาษาญี่ปุ่น แปลว่า ขี้ไคลหรือสิ่งสกปรก และ 嘗(嘗める,なめる) ในภาษาญี่ปุ่น แปลว่า เลีย ซึ่งเป็นลักษณะเด่นของมัน เรื่องเล่าของมันมักเล่าว่า ปีศาจตนนี้จะปรากฏตัวที่ห้องน้ำที่สกปรก ถูกทิ้งโดยไม่ได้ทำความสะอาด โดยมันจะใช้ลิ้นเลียสิ่งสกปรกเหล่านั้น จึงมีผู้เล่าว่าในยามค่ำคืนที่ได้ยินเสียงแปลกๆ จากห้องน้ำ บางทีอาจไม่ใช่เสียงของแมลงสาบ แต่จะเป็นเสียงของอะคานาเมะก็ได้ สำหรับอะคานามะห้องน้ำจะสกปรกหรือไม่ก็ไม่ใช่ปัญหา แต่อะคานาเมะจะชอบห้องน้ำที่สกปรกมากกว่า ซึ่งอะคานาเมะชอบเลียคราบสกปรกที่พิ้นห้องน้ำมาก มักจะออกมาเลียห้องน้ำตอนที่ผู้คนหลับหมด ถ้ามีใครเข้าไปใกล้ มันจะหนีหายอบ่างรวดเร็ว จึงไม่ง่ายนักที่จะพบเห็นปีศาจประเภทนี้
วินัย พันธุรักษ์
วินัย พันธุรักษ์ เป็นหนึ่งในสมาชิกก่อตั้งวง ดิอิมพอสซิเบิล เกิดวันที่ 12 พฤศจิกายน พ.ศ. 2490 ที่อำเภอหนองแซง จังหวัดสระบุรี จบการศึกษาจากวิทยาลัยพาณิชยการพระนคร เริ่มเล่นดนตรีตั้งแต่อายุ 14 ปี โดยเป็นนักร้องเด็กในวงของครูพยงค์ มุกดา ศิลปินแห่งชาติ ขณะเรียนโรงเรียนอำนวยศิลป์ ธนบุรี เคยร่วมวง P.M.Pocket Music วงดนตรีวัยรุ่นโด่งดังในยุคนั้น เริ่มเล่นอาชีพกับวงต่าง ๆ หลายคณะ จนกระทั่งร่วมกับเศรษฐา ศิระฉายา ก่อตั้งวง Holiday J-3 ซึ่งต่อมาเปลี่ยนชื่อเป็นวงดนตรี ดิอิมพอสซิเบิ้ล ที่ถือว่าเป็นประวัติศาสตร์หน้าหนึ่งของวงการดนตรีไทย
หลังจากดิอิมฯ ยุบวง ได้ร่วมกับ เรวัติ พุทธินันทน์ ตั้งวง The Oriental Funk ซึ่งถือว่าเป็นวงดนตรีชั้นนำวงหนึ่งของไทย ปัจจุบันเป็นครูสอนร้องเพลงให้กับสถาบันดนตรีที่มีชื่อเสียง KPN และ สถาบันดนตรีมีฟ้า นอกจากนี้ได้เปิดบริษัทพันธุรักษ์ โปรโมชั่น จำกัด ซึ่งเป็นบริษัทให้เช่าเครื่องเสียงออกงานต่างๆ
ด้านชีวิตส่วนตัวคุณวินัยได้สมรสกับคุณ"เกษกนก พันธุรักษ์" มีบุตร 2 คน คือ วิตติวัต พันธุรักษ์ (ต็อง) นักร้องและนักแสดง และกาญจน์กันต์ พันธุรักษ์ (ตังค์)
อันโตเนลโล ดา เมสสินา
อันโตเนลโล ดา เมสสินา (ภาษาอังกฤษ: Antonello da Messina หรือ Antonello di Giovanni di Antonio) (ราว ค.ศ. 1430 - กุมภาพันธ์ ค.ศ. 1479) เป็นจิตรกรสมัยเรอเนซองส์ชาวซิซิลีที่ได้รับอิทธิพลจากตระกูลการเขียนภาพแบบเนเธอร์แลนด์สมัยต้นในคริสต์ศตวรรษที่ 15 ผู้มีความเชี่ยวชาญทางการเขียนภาพสีน้ำมันและภาพเหมือน งานเขียนแม้จะมาจากทางไต้ของอิตาลีแต่ก็มีอิทธิพลต่อการเขียนทางภาคเหนือของอิตาลีโดยเฉพาะเวนิส
อันโตเนลโลเกิดเมื่อราวปี ค.ศ. 1430 ที่เมืองเมสสินาในประเทศอิตาลี มีบิดาชื่ออันโตนิโอ มาโซนัสและมารดาการิตา (มาเกอริตา) และคงจะได้รับการฝึกฝนที่พาร์เลอร์โม
ประมาณปี ค.ศ. 1450 จากจดหมายของนักมานุษยวิทยาเรอเนซองส์จากเนเปิลส์ที่เขียนในปี ค.ศ. 1524 เปียโตร ซุมมอนเต (Pietro Summonte) อันโตเนลโลเป็นลูกศิษย์ของจิตรกร the painter นิโคโล อันโตนิโอ โคลันโตนิโอ (Niccolò Antonio Colantonio) ที่เนเปิลส์ซึ่งเป็นศูนย์กลางที่มีบทบาทสำคัญในศิลปะเรอเนซองส์ เขาเป็นคนหล่อ ผู้ฉลาดหลักแหลม
พระแม่มารีแห่งพาร์โต
พระแม่มารีแห่งพาร์โต (ภาษาอิตาลี: Madonna del Parto) เป็นจิตรกรรมฝาผนังที่เขียนโดยเปียโร เดลลา ฟรานเชสกา จิตรกรสมัยสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่พิพิธภัณฑ์มาดอนนาเดลพาร์โตที่มอนเตร์ชิในประเทศอิตาลี
“พระแม่มารีแห่งพาร์โต” เป็นงานที่เขียนหลังปี ค.ศ. 1457 เปียโรใช้เวลาเขียนเพียงเจ็ดวัน ใช้สีที่มีคุณภาพดีและส่วนใหญ่เป็นสี “blu oltremare” ซึ่งทำจากหินลาพิส ลาซูริ (lapis lazuli) ซึ่งเป็นหินสีน้ำเงินที่มีค่าที่ใช้กันในยุคกลางที่มาจาก ประเทศอัฟกานิสถานผ่านทางสาธารณรัฐเวนิส
จิตรกรรมเดิมอยู่บนผนังของวัดซานตามาเรีย ดิ โมเมนตานาซึ่งเป็นวัดเล็กๆ ที่เมืองมอนเตร์ชิบนเขา แต่วัดมาถูกทำลายเมื่อเกิดแผ่นดินไหวในปี ค.ศ. 1785 ซึ่งทำให้ต้องเลาะงานเขียนออกจากผนังและนำไปตั้งเหนือแท่นบูชาเอกภายในชาเปลใหม่ในสุสาน ในปี ค.ศ. 1992 ภาพเขียนก็ถูกย้ายไปตั้งที่พิพิธภัณฑ์มาดอนนาเดลพาร์โตที่มอนเตร์ชิ งานนี้เพิ่งได้รับการยืนยันว่าเป็นงานของเปียโร เดลลา ฟรานเชสกาในปี ค.ศ. 1889 แต่เวลาที่เขียนยังไม่เป็นที่ตกลงกันได้ซึ่งประมาณว่าอาจจะระหว่างปี ค.ศ. 1450 ถึงปี ค.ศ. 1475 จอร์โจ วาซารีจิตรกรและนักประพันธ์จากคริสต์ศตวรรษที่ 16 บ่งว่าเขียนเสร็จเมื่อปี ค.ศ. 1459 เมื่อเปียโตรกลับไปซานเซพอลโครในโอกาสที่แม่เสียชีวิต
ภาพเขียนนี้มีบทบาทสำคัญในนวนิยายของริชาร์ด เฮเยอร์ “Visus”, ในภาพยนตร์โดยอันเดร ทาร์คอฟสกี “Nostalghia” และโคลง “ซานเซพอลโคร” โดย โจรี แกรม
ภาพพระแม่มารีทรงครรภ์เป็นหัวเรื่องหนึ่งในชีวิตของพระแม่มารีที่นิยมเขียนกันในตอนต้นของคริสต์ศตวรรษที่ 14 ในทัสเคนี เช่นงานเขียนของแทดดิโอ แกดดี (Taddeo Gaddi), เบอร์นาร์โด แดดดี (Bernardo Daddi) และ นาร์โด ดิ ชิโอเน (Nardo di Cione) ที่จะเป็นพระแม่มารีในรูปที่ทรงยืนอยู่คนเดียวโดยมีหนังสืออยู่เหนือพระครรภ์ซึ่งเปรียบเหมือนโลก
แต่พระแม่มารีของเปียโรไม่มีทั้งหนังสือและสิ่งใดที่เป็นสัญลักษณ์เช่นภาพเขียนในหัวเรื่องเดียวกันที่เขียนกันก่อนหน้านั้นในยุคกลาง ในภาพของเปียโรพระแม่มารีทรงยืนมีพระหัตถ์ซ้ายเท้าสะเอวพระหัตถ์ขวาอยู่บนพระครรภ์เป็นทำนองพยุง สองข้างกระหนาบด้วยเทวดาที่เบิกม่านของศาลาที่ภายในตกแต่งด้วยผลทับทิมซึ่งเป็นสัญลักษณ์ของทุกขกิริยาของพระเยซูที่จะมาถึง เทวดาสององค์สองข้างเหมือนกันเพียงแต่กลับข้างกัน เพราะจิตรกรใช้ร่างเดียวกันปรุผนังก่อนวาด ส่วนบนของภาพสูญหายไป
สัญลักษณ์ทางคริสต์ศาสนวิทยาค่อนข้างจะซับซ้อน มอริซิโอ คาลเวซิ เสนอว่าอาจเป็นสัญลักษณะของ “หีบพันธสัญญา” (Ark of the Covenant) โดยมีพระแม่มารีเป็นผู้ประสานเพราะเป็นพระมารดาของพระเยซู ส่วนนักวิชาการผู้อื่นสันนิษฐานว่าศาลาเป็นสัญลักษณ์ของคริสต์ศาสนจักรและพระแม่มารีคือสัญลักษณ์ของ “แท่นบูชา” (Tabernacle) เพราะทรงเป็นผู้แบกร่างของพระเยซูก็เป็นได้
รอยัลอะคาเดมีออฟอาตส์
รอยัลอะคาเดมีออฟอาตส์ หรือ ราชบัณฑิตยสถานศิลปะ () เป็นสถาบันศิลปะ ตั้งอยู่ที่คฤหาสน์เบอร์ลิงตัน ในกรุงลอนดอน ประเทศอังกฤษ ก่อตั้งเมื่อปี ค.ศ. 1768 มีจุดประสงค์ในการส่งเสริมศิลปะอังกฤษและมีสมาชิกเป็นศิลปิน สถาบันจัดงานแสดงศิลปะทั้งถาวรและชั่วคราว และมีโรงเรียนศิลปะ
พระเจ้ามุนจง
พระเจ้ามุนจง (Munjong) สามารถหมายถึง
จักรพรรดิเหวินจง
จักรพรรดิเหวินจง () สามารถหมายถึง